4.  การประกอบธุรกิจ

    1.  ลักษณะผลิตภัณฑ์และบริการ

ธุรกิจของ เอ็ม เอฟ อี ซี สามารถแบ่งออกเป็น 3 กลุ่ม ได้แก่
ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
Services) ธุรกิจพัฒนาและวางระบบ (System Integration)
และธุรกิจบริการด้านการบำรุงรักษา (Maintenance Service) โดยมีรายละเอียดดังนี้

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (Consulting and IT
    Professional Services)

บริษัทประกอบธุรกิจให้คำปรึกษาและพัฒนางานด้านเทคโนโลยีสารสนเทศแบบครบวงจร
เพื่อวิเคราะห์ และออกแบบระบบที่สอดคล้อง
และสำหรับตอบสนองความต้องการในการใช้งานของลูกค้า (Solution Provider) เช่น
การนำเทคโนโลยีสารสนเทศมาประยุกต์ใช้ในด้านการพาณิชย์ (E-Commerce)
เพื่อช่วยให้ลูกค้าสามารถสร้างข้อได้เปรียบในการแข่งขัน
หรือการเก็บรวบรวมข้อมูลทางธุรกิจเพื่อนำมาประมวลผลประกอบการตัดสินใจทางธุรกิจ
โดยบริษัทจะทำงานอย่างใกล้ชิดกับลูกค้าเพื่อศึกษาถึงลักษณะการประกอบการ กลยุทธ์ทางธุรกิจ
ความต้องการในการใช้งาน อุปกรณ์หรือระบบคอมพิวเตอร์และเครือข่ายที่ลูกค้ามีอยู่
วิเคราะห์และนำเสนอรายงานสรุปคำแนะนำ
ขั้นตอนหรือแผนการดำเนินงานโดยละเอียดและดำเนินการพัฒนาระบบเพื่อให้สามารถบรรลุวัตถุประสงค์ของลูกค้า

บริษัทได้แบ่งสายงานบริการให้คำปรึกษาและพัฒนางานออกเป็น 12 กลุ่ม
ตามลักษณะของเทคโนโลยีที่ให้บริการ (Technology Practice) ดังนี้

1.  ระบบคลังข้อมูลและธุรกิจอัฉจริยะ (Data Warehouse and Business
    Intelligence)   ให้บริการออกแบบให้คำปรึกษาการจัดเก็บข้อมูล
    คัดเลือกและกลั่นกรองข้อมูล รวมทั้งการนำข้อมูลจากคลังข้อมูล
    เพื่อประมวลผล/ปรับแต่ง/วิเคราะห์ นำเสนอประกอบการตัดสินใจทางธุรกิจ เช่น
    การสืบค้นข้อมูลหรือรายงานจากข้อมูลในอดีตย้อนหลัง 5 ปี
    เพื่อวิเคราะห์ความเป็นไปได้ในเชิงธุรกิจหรือสนับสนุนการวางแผนทางธุรกิจในอนาคต

2.  บริการจัดระเบียบและทำความสะอาดข้อมูล (Data Cleaning System/Service)

เป็นการนำข้อมูลหลากหลายจากฐานข้อมูลหลายประเภท ตรวจสอบความผิดพลาดและจัดรูปแบบข้อมูล
(detection/matching) ทำการแก้ไขข้อมูลสำคัญเหล่านั้นให้ถูกต้องตามมาตรฐาน
(Cleaning/Standard) เพื่อยกระดับข้อมูลให้มีคุณภาพสูงสุด
โดยใช้เครื่องมือเทคโนโลยีที่พัฒนาให้สอดคล้องกับเทคนิคในการทำความสะอาดข้อมูล
สามารถตรวจสอบอักขระภาษาไทยได้อย่างถูกต้อง เช่น เทคนิค Hidden Markov Model
(การตรวจสอบโครงสร้างของข้อมูล) เทคนิค Ontology-based
(การตรวจสอบความซ้ำซ้อนของข้อมูล) เทคนิค Rule-based
(การกำหนดเงื่อนไขในตรวจสอบและแก้ไขข้อมูล) สามารถให้บริการการทำความสะอาดข้อมูลแบบอัตโนมัติจากฐานข้อมูลภายในองค์กร
ผลลัพธ์ที่ได้สามารถก่อให้เกิดการต่อยอดการใช้ข้อมูลในการจัดทำระบบคลังข้อมูล
และระบบการรายงานผลการดำเนินงานกับธุรกิจได้รวดเร็วแม่นยำถูกต้องมีประสิทธิภาพ

3.  ไอพีโฟนแอ็พพลิเคชั่น (IP Phone Application)

เป็นแอพพลิเคชันที่พัฒนาขึ้นเพื่อใช้ติดต่อสื่อสารระหว่างเว็บเซิร์ฟเวอร์และไอพีโฟน
สำหรับเรียกข้อมูล และเนื้อหาต่าง ๆ
ให้ปรากฏบนหน้าจอของโทรศัพท์ไอพีเสมือนเป็นเครื่องพีซีเครื่องหนึ่ง
โดยใช้โครงข่ายข้อมูลอัจฉริยะและ อินเทอร์เน็ตโพโตคอล หรือไอพี
ในการรองรับการสื่อสารด้านข้อมูลทั้งภาพและเสียง รวมถึงสัญญาณโทรศัพท์ที่มีอยู่เดิม
ทั้งนี้การสื่อสารผ่านไอพี ยังสามารถลดค่าใช้จ่ายจากการโทรศัพท์ทางไกล
ซึ่งในอดีตการโทรออกทุกสาย ต้องใช้การสื่อสารผ่านโครงข่ายโทรศัพท์สาธารณะ
แต่ด้วยความสามารถของไอพีโฟน การติดต่อสื่อสารผ่านไอพีจะประหยัดค่าใช้จ่ายได้มาก
นอกจากนี้รูปแบบการใช้งานโทรศัพท์ไอพีสามารถถูกปรับแต่งให้ใช้งานได้หลากหลายรูปแบบ
และรองรับการทำงานของแอพพลิเคชั่นต่างๆ ทั้งบริการสำหรับเชื่อมต่อข้อมูลทางการเงิน และ
ข่าวสารทางธุรกิจโดยนำมาแสดงผลบนหน้าจอไอพีโฟนในรูปแบบที่เข้าใจง่าย
ช่วยประหยัดเวลาในการรับรู้ข่าวสารข้อมูล
รวมทั้งบริการที่ทำให้การทำงานในออฟฟิศคล่องตัวมากขึ้น เช่น
บริการค้นหาเบอร์โทรศัพท์สำหรับองค์การ บริการจองห้องประชุม
นอกจากนี้ยังมีแอพพลิเคชั่นที่ออกแบบมาเฉพาะสำหรับแต่ละธุรกิจ เช่น ธุรกิจโรงพยาบาล
ธุรกิจโรงแรม และธุรกิจการศึกษา เป็นต้น บริการบนไอพีโฟน
สามารถพัฒนาต่อยอดเพิ่มได้ตามความต้องการและความจำเป็นในการติดต่อสื่อสารระหว่างองค์กรเพื่อเพิ่มประสิทธิภาพในการปฏิบัติงานและการติดต่อสื่อสารอย่างอิสระในโลกยุคไซเบอร์

4.  โมบายแพลทฟอร์มโซลูชั่น (Mobile Platform Solution)

เป็นแอพพลิเคชั่นที่ให้บริการผ่านเครือข่ายโทรศัพท์เคลื่อนที่
โดยแอพพลิเคชั่นที่ให้บริการนั้นจะมีทั้งแอพพลิเคชั่นที่แต่เดิมสามารถให้บริการผ่านระบบอินเตอร์เน็ตบนคอมพิวเตอร์ส่วนบุคคล
เช่น การให้บริการการทำธุรกรรมทางการเงินของธนาคาร การตรวจสอบตารางภาพยนต์
การจองบัตรชมภาพยนตร์ การตรวจสอบตารางสายการบิน การส่งผ่านข้อมูลข่าวสาร
การตรวจสอบสภาพการจราจร
และแอพพลิเคชั่นที่ต้องอาศัยขีดความสามารถของโทรศัพท์เคลื่อนที่เอง เช่น Location Based
Service
ที่ใช้ความสามารถของโทรศัพท์เคลื่อนที่ในปัจจุบันโทรศัพท์เคลื่อนที่มีความสามารถใกล้เคียงคอมพิวเตอร์มากขึ้นเรื่อยๆ
รวมทั้งความสามารถในการเชื่อมต่ออินเตอร์เน็ตที่สามารถทำได้อย่างง่ายดายและมีความเร็วสูง
โทรศัพท์เคลื่อนที่จึงนับเป็นช่องทางใหม่ที่สามารถให้บริการการใช้บริการต่างๆ
ที่สามารถอำนวยความสะดวกสบายแก่ลูกค้า
และเป็นช่องทางที่มีแนวโน้มที่จะได้รับการตอบรับและความนิยมมากขึ้นเรื่อยๆ
ประกอบกับความสามารถในการรักษาความปลอดภัยที่ได้รับการความไว้วางใจว่ามีความปลอดภัยสูงและการรองรับการให้บริการบน
Platform ที่หลากหลาย เช่น แอพพลิเคชั่นบน SIM ด้วย SIM Application Toolkit
Standard แอพพลิเคชั่นบนเทคโนโลยี WAP แอพพลิเคชั่นบน Windows Mobile, iPhone,
Blackberry และ Smart Phone อื่นๆ ทำให้ Mobile Platform Solution
สามารถช่วยสร้างความได้เปรียบในการแข่งขันทางธุรกิจให้แก่ผู้ประกอบการได้เป็นอย่างดี
นอกจากนี้การสร้างสรรค์แอพพลิเคชั่นที่สามารถให้บริการบนโทรศัพท์เคลื่อนที่เพื่อสร้างความสะดวกสบายจะยังสามารถต่อยอดในอนาคตได้อีกตราบเท่าที่ขีดความสามารถของโทรศัพท์เคลื่อนที่ยังไม่หยุดพัฒนา
และรูปแบบธุรกิจที่เกิดขึ้นใหม่ในอนาคต

5.  เว็บแอ็พพลิเคชั่น (Web Application)
    การบริการออกแบบและพัฒนาโปรแกรมประยุกต์เพื่อการใช้ประโยชน์ในเชิงพาณิชย์อิเล็กทรอนิกส์
    (E-Commerce)
    รวมถึงการใช้งานสนับสนุนระบบงานภายในขององค์กรต่างๆผ่านระบบเครือข่ายคอมพิวเตอร์ภายในขององค์กร(Intranet)
    และอินเทอร์เน็ต ทั้งระหว่างธุรกิจกับธุรกิจ (Business to Business, B2B)
    และระหว่างธุรกิจกับลูกค้า (Business to Customer, B2C)
    รวมทั้งการใช้พาณิชย์อิเล็กทรอนิกส์ในภาครัฐ เพื่อให้บริการประชาชน
    และประสานงานระหว่างหน่วยงาน   เช่น  การขอใบเสนอราคา  การสั่งซื้อสินค้า  
    หรือการชำระค่าบริการผ่านทางเครือข่าย อินเทอร์เน็ต การใช้บริการ
    และการชำระค่าธรรมเนียมกับภาครัฐ เป็นต้น

โดยในปัจจุบันรูปแบบและวิธีการในการพัฒนาระบบได้เพิ่มขีดความสามารถมากขึ้น
ทำให้การออกแบบทำได้รวดเร็ว ลูกค้าสามารถเข้าใจภาพระบบที่เสร็จสมบูรณ์ได้จากแบบจำลอง
(Prototype) ทำให้การพัฒนาระบบมีความแม่นยำสูง
นอกจากนี้เครื่องมือที่ช่วยในการพัฒนาระบบยังได้มีวิวัฒนาการอย่างต่อเนื่อง
ทำให้การเขียนโปรแกรมในโครงการใหม่ไม่ต้องเริ่มต้นจากงานวางรากฐานระบบในทุกๆครั้งเนื่องจากวิธีการออกแบบระบบที่เน้นการนำกลับมาใช้ใหม่
(Reuse) และเทคโนโลยีของเครื่องมือพัฒนาที่ทันสมัย
จึงทำให้การนำกลับมาใช้ใหม่ทำได้ง่ายและรวดเร็ว
ทำให้ลดเวลาและประหยัดค่าใช้จ่ายการพัฒนาได้มากขึ้น 

6.  ระบบช่วยบริหารจัดการระบบคอมพิวเตอร์และเครือข่ายสารสนเทศ (Service Level
    Management and Business Service Management)

เป็นการจัดหาและบริการพัฒนาระบบเพื่อช่วยในการตรวจสอบ    บริหารจัดการระบบคอมพิวเตอร์
และเครือข่ายสารสนเทศของลูกค้าให้มีเสถียรภาพ  
โดยระบบดังกล่าวจะช่วยตรวจสอบและแจ้งเตือนถึงปัญหาที่อาจเกิดขึ้นหรือเมื่อเกิดข้อผิดพลาดในการปฏิบัติงาน
เพื่อให้ลูกค้าสามารถป้องกันหรือแก้ไขปัญหาได้อย่างรวดเร็วและทันการณ์
อีกทั้งยังช่วยให้ลูกค้าสามารถวางแผนปรับปรุงหรือขยายประสิทธิภาพของระบบที่มีอยู่เพื่อให้สอดคล้องกับความต้องการทางธุรกิจที่เปลี่ยนไป
เช่น โดยปกติธุรกิจบริการที่มีการให้บริการทางด้านไอทีตลอดเวลา (24x7)
หรือถ้ามีการล่มของระบบแม้แต่วินาทีก็อาจจะเกิดความเสียหายทางด้านการเงินจำนวนมาก
หรือธุรกิจที่มีการประกันระยะเวลาในการให้บริการหรือตอบสนองความต้องการของลูกค้าภายในระยะเวลาที่จำกัด
จำเป็นที่จะต้องรักษาความเชื่อมั่นและมาตรฐานการบริการตามนั้น
รวมถึงจะต้องมีระบบที่คอยตรวจสอบการทำงานหรือประสิทธิภาพของระบบไอทีที่หลากหลายและซับซ้อนเป็นอย่างดี
เพื่อแจ้งเตือนหรือแนะนำวิธีการปรับปรุงระบบใดระบบหนึ่งหรือทั้งหมดของระบบไอทีในองค์กร 
เพื่อรักษาความเชื่อมั่นและมาตรฐานการให้บริการให้ดียิ่งขึ้น

7.  การบริหารจัดการข้อมูลผู้ใช้งานระบบ (IDM-Identity Management)
    เป็นระบบที่ช่วยบริหารจัดการความปลอดภัยของทรัพยากรต่างๆ เช่น ข้อมูล,
    ทรัพย์สินทางปัญญา, ความลับทางธุรกิจ ผ่านการระบุตัวตนของบุคคล/ผู้ใช้ภายในองค์กร
    โดยทำงานภายใต้การจัดการ 3 ส่วน คือ 1) Authentication เพื่อตรวจสอบผู้ใช้
    (User) และมั่นใจว่าคือผู้ใช้ตัวจริง 2) Authorization เพื่อทราบสิทธิ์เข้าใช้โปรแกรม,
    ข้อมูล, ระบบหรือทรัพยากรต่างๆ 3) Profile ข้อมูลต่างๆ ที่ระบุความเป็นตัวตนของผู้ใช้
    ซึ่งสามารถบริหารจัดการได้อย่างครบวงจร คือตั้งแต่เริ่มทำงานวันแรก,
    การร้องขอ/การให้สิทธิ์ต่างๆ, การแก้ไข/การเปลี่ยนแปลงสิทธิ์และข้อมูล
    จนถึงสิ้นสุดการว่าจ้าง ซึ่งทั้งหมดนี้ช่วยให้องค์กรสามารถลดความเสี่ยงจากบุคลากรภายใน
    เช่น การฉ้อโกง, โจรกรรม, ความผิดพลาดโดยไม่ได้ตั้งใจ
    ทั้งยังช่วยลดค่าใช้จ่ายและทำให้กระบวนการจัดการผู้ใช้เป็นไปโดยอัตโนมัติ
    นอกจากนี้ยังสามารถตรวจสอบตามระเบียบมาตรฐานสากลต่างๆ (Regulation &
    Compliance) เช่น ISO 27001, Sarbanes-Oxley และ Basel II เป็นต้น

8.  ระบบจัดการเนื้อหาและจัดเก็บเอกสาร (ECM-Enterprise Content Management)

เป็นระบบจัดการเนื้อหา (Content) ต่างๆ ขององค์กร ที่ครอบคลุมทั้งที่เป็นเอกสาร
(Document), อีเมล์, ภาพถ่าย, ภาพเอกสาร, งานออกแบบ, สัญญา, วิดีโอ, เนื้อหาในเว็บ,
ฟิล์ม, เพลง, สื่อโฆษณา, สื่อการสอน และเสียงบรรยาย เป็นต้น
โดยจัดการการไหลเวียนเนื้อหาต่างๆ (Workflow) ตามกระบวนการทางธุรกิจได้อย่างถูกต้อง,
ปลอดภัย, รวดเร็วและเป็นอัตโนมัติ ตั้งแต่นำเข้า, จัดสิทธิ์, ส่งต่อ, ตรวจทาน, อนุมัติ, ส่งคืน,
เผยแพร่ผ่านช่องทางต่างๆ ขององค์กร เช่น อินเตอร์เน็ต อินทราเน็ต
จนถึงการจัดเก็บแบบรวมศูนย์ ผลลัพธ์นอกจากความคล่องตัวในการทำงานแล้ว
การรวมข้อมูลที่ไร้โครงสร้าง (Unstructured Data) ไว้ที่เดียวกัน
เป็นทั้งการปกป้องทรัพย์สินทางปัญญาขององค์กร, ลดต้นทุนหน่วยจัดเก็บข้อมูล (Storage),
เป็นการนำเนื้อหามาใช้อย่างมีคุณค่าสูงสุด
จนถึงความพึงพอใจของทีมงานและประสบการณ์ที่ดีของลูกค้าหรือคู่ค้า

9.  ระบบรักษาความปลอดภัยของข้อมูลภายในองค์กร (Information Security)

เนื่องจากปัจจุบันได้มีการคุกคามความปลอดภัยของข้อมูลบนเครือข่าย (Network)
ที่เกิดขึ้นทั้งภายในและนอกองค์กรในรูปแบบต่างๆ เช่น ไวรัสคอมพิวเตอร์, Hacker, Network
Attach
อีกทั้งรูปแบบการคุกคามความปลอดภัยของข้อมูลยังได้มีการเปลี่ยนแปลงและพัฒนารูปแบบการโจมตีได้ย่างรวดเร็ว
ดังนั้น
หากองค์กรไม่ให้ความสำคัญและเตรียมการรองรับอย่างมีแบบแผนอาจก่อให้เกิดความเสียหายต่อองค์กรที่มิอาจประเมินค่าได้
Information Security
จึงเข้ามามีบทบาทสำคัญต่อองค์กรในการสร้างระบบรักษาความปลอดภัยของข้อมูลภายใน
ซึ่งเป็นส่วนของการรักษาความปลอดภัยข้อมูล เพื่อให้คงไว้ซึ่งชั้นความลับของข้อมูล
รวมทั้งควบคุมและจัดการการเผยแพร่ข้อมูลว่าส่วนใดของข้อมูลที่ต้องเผยแพร่ต่อบุคคลกลุ่มใด MFEC
จึงมีความโดดเด่นในการวิเคราะห์ตรวจสอบจากความคิดสามด้านคือ 1)
เป็นการคิดอย่างผู้ตรวจสอบระบบเพื่อค้นหาตามที่ Vendor โดยทั่วไปทำ 2)
เป็นการคิดอย่างผู้บุกรุกหรือที่มักเรียกขานว่า Hacker คือการคิดเฉกเช่นเราเป็นเสมือนผู้บุกรุก
หากว่าได้เข้าในระบบและจะต้องการสิ่งใด หรือกระทำการบางอย่างที่เฉพาะเจาะจงกับเครื่องนั้นๆ
และ 3) เป็นการคิดอย่างผู้ป้องกันระบบ
คือด้วยทุกวิธีการในการทำงานและแก้ไขทุกหนทางที่ผู้บุกรุกใช้เพื่อเข้ายึดครองระบบ
โดยมีกระบวนการ 4 กระบวนการ ได้แก่ Risk Assessment (RA), Vulnerability
Assessment (VA), Penetration Test (PT) และ Hardening (HD)

10. Network Communications: ระบบเครือข่ายและการสื่อสาร

ระบบเครือข่ายและการสื่อสารนับเป็นส่วนที่สำคัญที่สุดส่วนหนึ่งของระบบ IT
ในปัจจุบันที่จะทำให้การรับส่งและสื่อสารข้อมูลระหว่างระบบเป็นไปอย่างมีประสิทธิภาพสูงสุด
ทางบริษัทมีผู้เชี่ยวชาญที่จะให้คำปรึกษา ออกแบบ
ติดตั้งและดูแลระบบเครือข่ายและการสื่อสารให้กับลูกค้า ซึ่งครอบคลุมในผลิตภัณฑ์ Cisco
ที่เป็นที่ยอมรับเป็นอย่างสูงในปัจจุบัน ในทุกๆด้านไม่ว่าจะเป็น ด้าน

-   Borderless Network เป็นอุปกรณ์หลักที่ใช้ในการสื่อสารในระบบเครือข่าย เช่น Switch
    หรือ Router

-   Collaboration
    ที่จะช่วยให้การสื่อสารต่างๆทั้งภายในและภายนอกองค์กรเป็นไปได้อย่างมีประสิทธิภาพสูงสุด
    เช่น IP Phone, Wireless Network, และ Tele-Presence

-   Virtualization
    ที่จะทำให้ลูกค้าใช้งานอุปกรณ์ที่เกี่ยวข้องกับระบบเครือข่ายได้อย่างมีประสิทธิภาพสูงสุด
    ซึ่งจะช่วยให้ลูกค้าสามารถลดค่าใช้จ่ายที่เกี่ยวข้องลงได้ เช่น Cisco MDS ที่รองรับการทำ
    FCoE ที่จะทำให้การเชื่อมต่อของระบบเครือข่ายของ Ethernet และ SAN
    ใช้งานได้บนสายเพียงเส้นเดียว

11. ระบบเครื่องแม่ข่ายและระบบเก็บข้อมูล (System and Storage)

ปัจจุบันระบบ IT มีส่วนสำคัญในทุกๆธุรกิจ
และในทุกๆระบบก็ยังจำเป็นต้องมีเครื่องแม่ข่ายและระบบเก็บข้อมูล
ทางบริษัทมีผู้เชี่ยวชาญที่จะให้คำปรึกษา ออกแบบ ติดตั้งและดูแล เครื่องแม่ข่ายและระบบเก็บข้อมูล
ให้กับลูกค้า เพื่อให้ลูกค้าสามารถใช้งานตามความต้องการ ถูกต้อง และมีประสิทธิภาพสูงสุด
ซึ่งครอบคลุมในผลิตภัณฑ์ที่เป็นที่ยอมรับเช่น Sun Microsystem, IBM, Cisco UCS, Hitachi
Data System, และ NetApp
รวมทั้งผลิตภัณฑ์เกี่ยวเนื่องที่จะช่วยเสริมการทำงานของระบบเครื่องแม่ข่ายและระบบเก็บข้อมูลเช่น
Symantec Volume Manager, Volume Replicator, File System
และนอกจากนี้ยังเชี่ยวชาญ ในด้าน Disaster Recover, Virtualization, และ
การสำรองและกู้คืนข้อมูล ที่จะช่วยให้ธุรกิจของลูกค้าดำเนินไปโดยไม่สะดุด
สามารถใช้ทรัพยากรของระบบได้อย่างมีประสิทธิภาพสูงสุด
และสามารถกู้คืนข้อมูลต่างๆได้ครบถ้วนแม้จะมีข้อผิดพลาดที่เกี่ยวกับข้อมูลเกิดขึ้น
นอกจากนี้บริษัทได้จัดให้มีทีมงานที่ช่วยพัฒนาเครื่องมือเสริมให้กับลูกค้า
ที่จะช่วยให้การทำงานของผู้ดูแลระบบของลูกค้าทำงานได้โดยสะดวกและง่ายขึ้น
โดยไม่คิดค่าใช้จ่ายเพิ่มเติมเช่น MFEC System Monitor, MFEC Performance Monitor,
MFEC Checkup

12. ระบบบริหารจัดการโครงสร้างพื้นฐานด้านแอพพลิเคชั่น

ในส่วนแอพพลิเคชั่นโครงสร้างพื้นฐานของระบบ IT
นั้นก็ถือว่าเป็นส่วนที่สำคัญอย่างยิ่งอีกส่วนหนึ่งที่จะมีผลกับ Performance
โดยรวมของระบบเพราะเป็นส่วนที่จะใช้ในการเก็บข้อมูลให้กับ Business Application
ให้สามารถนำข้อมูลไปใช้ประมวลผลได้อย่างเร็วและถูกต้องที่สุด
ทางบริษัทมีผู้เชี่ยวชาญที่จะให้คำปรึกษา ออกแบบ ติดตั้งและดูแล
ซึ่งจะครอบคลุมในผลิตภัณฑ์ที่เกี่ยวกับ ระบบ Database, Web Server, และ Application
Server เป็นหลัก โดยเฉพาะ Database บริษัทสามารถดูแลได้ทั้ง Oracle, MS SQL Server,
IBM DB2, และ MySQL โดยครอบคลุมตั้งแต่ ออกแบบ, ติดตั้ง, นำเข้าข้อมูล, Security
Hardening, Clustering, สำรองและกู้คืนข้อมูล, Performance Tuning, และ ทำ
Migration ระหว่าง databases ทั้งที่เป็น database ชนิดเดียวกันและคนละชนิด
โดยในส่วนของ Web และ Application Server บริษัทสามารถดูแลครอบคลุมในส่วนของ Sun
GlassFish, Oracle Fusions Middleware (BEA Web Logic), IBM WebSphere และ
Jboss

1.  ธุรกิจพัฒนาและวางระบบ (System Integration)

บริการออกแบบ จัดหา พัฒนา และติดตั้งระบบคอมพิวเตอร์และเครือข่ายสารสนเทศ เช่น
ระบบจัดเก็บข้อมูล ระบบรักษาความปลอดภัยของข้อมูล
ระบบเชื่อมต่อเครือข่ายภายในและนอกองค์กร (Intranet, LAN, WAN, Unified
Communication) และระบบซอฟต์แวร์บริหารจัดการและสารสนเทศ เป็นต้น

ขอบข่ายของงานประกอบด้วยการจัดหาอุปกรณ์ฮาร์ดแวร์ ซอฟต์แวร์
อุปกรณ์ต่อพ่วงและอุปกรณ์เครือข่าย จากแหล่งหรือผู้ผลิตต่างๆ ที่มาใช้งานร่วมกัน
โดยบริษัทมีหน้าที่ออกแบบ ดำเนินงานติดตั้ง พัฒนาซอฟต์แวร์หรือโปรแกรมซึ่งจะสามารถเชื่อม
และประสานงานอุปกรณ์ต่างๆ ให้ทำงานร่วมกัน รวมทั้งทดสอบ
ฝึกอบรมวิธีการใช้งานตลอดจนให้บริการหลังการขาย เพื่อให้ลูกค้าสามารถใช้งานตามความต้องการ
ถูกต้อง และมีประสิทธิภาพสูงสุด
ด้วยความร่วมมือจากพันธมิตรทางเทคโนโลยีหรือผู้ผลิตอุปกรณ์ฮาร์ดแวร์ ซอฟต์แวร์
และระบบเครือข่าย เช่น Sun Microsystem, Cisco System, Oracle, IBM Software,
Symantec เป็นต้น

ระยะเวลาเฉลี่ยในการดำเนินการแต่ละโครงการ
ทั้งในส่วนธุรกิจให้คำปรึกษาและพัฒนางานด้านเทคโนโลยีสารสนเทศและธุรกิจพัฒนาและวางระบบจะอยู่ที่ประมาณ
3-6 เดือน
โดยในช่วงเวลาที่ปริมาณงานของบริษัทมีจำนวนมากบริษัทอาจว่าจ้างบริษัทภายนอกที่มีความรู้ความสามารถ
ประสบการณ์ และคุณภาพเพื่อเข้ารับช่วงงานบางส่วนจากบริษัท (Subcontract) ทั้งนี้
การจ้างงานช่วงเป็นแนวทางปกติในการดำเนินธุรกิจของธุรกิจบริการด้านเทคโนโลยีสารสนเทศ
ซึ่งจะช่วยให้บริษัทสามารถบริหารจัดการบุคลากรให้สอดคล้องกับปริมาณงานและป้องกันความเสี่ยงจากการมีจำนวนบุคลากรมากเกินไป
งานที่ทำโดยผู้รับงานช่วงดังกล่าวจะต้องผ่านขั้นตอนการตรวจสอบของทีมงานฝ่ายตรวจสอบและรับประกันคุณภาพของบริษัทอย่างเข้มงวด
เพื่อให้มั่นใจว่าผลงานได้คุณภาพตามมาตรฐานของบริษัท
ในปัจจุบันบริษัทมีการว่าจ้างช่วงประมาณร้อยละ 3 ของต้นทุนขายและบริการของบริษัท

ตัวอย่างโครงการที่สำคัญในการให้คำปรึกษาพัฒนางานด้านเทคโนโลยีสารสนเทศ (IT
Professional Services) และบริการพัฒนาและวางระบบ (System Integration)

+----------------+-------------------------------+----------+---------+
| ชื่อโครงการลูกค้า  | ลักษณะงาน                      | ป        | มูลค่างาน |
|                |                               | ีที่แล้วเสร็จ |         |
|                |                               |          | (       |
|                |                               |          | ล้านบาท) |
+================+===============================+==========+=========+
| บมจ. แอดวานซ์   | งานบริการด้านการเขียนโปรแกรม     | 2553     | 209.6   |
| อินโฟร์ เซอร์วิส   | และงานบริการบำรุงรักษา           |          |         |
|                |                               |          | 141.3   |
|                | ขายสินค้าและอุปรณ์ Hardware,      |          |         |
|                | Software พร้อมติดตั้ง             |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+
| พีทีที ไอซีที       | ขายสินค้าและอุปกรณ์ Hardware      | 2553     | 128.7   |
| โซลูชั่นส์         | Software                      |          |         |
|                | พร้อมติดตั้งระบบโครงสร้างพื้นฐาน     |          | 35.1    |
|                | (Infrastructure)              |          |         |
|                |                               |          |         |
|                | งานบริการด้านการเขียนโปรแกมและง  |          |         |
|                | านบริการงานบริหารจัดการระบบสื่อสาร |          |         |
|                |                               |          |         |
|                | (Managed Service)             |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+
| บมจ.ทีโอที       | ขายสินค้าและอุปกรณ์ Hardware,     | 2553     | 151.9   |
|                | Software                      |          |         |
|                | พร้อมติดตั้งและจ้างเหมาติดตั้งระบบ    |          |         |
|                | ISP                           |          |         |
|                | พร                            |          |         |
|                | ้อมอุปกรณ์บริหารจัดการทราฟฟิคที่ภาคใต้ |          |         |
+----------------+-------------------------------+----------+---------+
| บมจ. โทเทิ่ล     | งานบริการด้านการเขียนโปรแกรม     | 2553     | 42.5    |
| แอ็คเซ็ส         | และงานบริการบำรุงรักษา           |          |         |
| คอมมูนิเคชั่น      |                               |          |         |
+----------------+-------------------------------+----------+---------+
|                | ขายสินค้าและอุปกรณ์ Hardware,     |          | 107.8   |
|                | Software พร้อมติดตั้ง             |          |         |
+----------------+-------------------------------+----------+---------+
| ก              | งานบริการด้านการเขียนโปรแกรม     | 2553     | 37.1    |
| ารไฟฟ้าส่วนภูมิภาค | และงานบริการบำรุงรักษา           |          |         |
|                |                               |          | 110.9   |
|                | ขายสินค้าและอุปกรณ์ Hardware,     |          |         |
|                | Software พร้อมติดตั้ง             |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+
| กรุงไทยค        | ขายสินค้าและอุปกรณ์ Hardware,     | 2553     | 44.3    |
| อมพิวเตอร์เซอร์วิส | software                      |          |         |
|                | และงานบริการบำรุง               |          |         |
|                | รักษาและบริการด้านการเขียนโปรแกรม |          |         |
+----------------+-------------------------------+----------+---------+
| สำนักงานบริหารเท | ขายสินค้าและอุปกรณ์ Hardware      | 2553     | 42.7    |
| คโนโลยีสารสนเทศ | ,Software พร้อมติดตั้ง            |          |         |
| เพื่อพัฒนาการศึกษา |                               |          |         |
+----------------+-------------------------------+----------+---------+
|                |                               |          |         |
+----------------+-------------------------------+----------+---------+
| ธนาคารออมสิน    | ขายสินค้าและอุปกรณ์ Hardware,     | 2553     | 37.7    |
| (GSB)          | Software พร้อมติดตั้งโครงการ EXAT |          |         |
|                | ETC                           |          |         |
+----------------+-------------------------------+----------+---------+
| สำนักงานหลักปร   | ขายสินค้าและอุปกรณ์ Hardware,     | 2553     | 41.6    |
| ะกันสุขภาพแห่งชาติ | Software                      |          |         |
| (สปสช.)        | และงานบริการบำรุง               |          |         |
|                | รักษาและบริการด้านการเขียนโปรแกรม |          |         |
+----------------+-------------------------------+----------+---------+
| ธน             | งานบริการด้านการเขียนโปรแกรม     | 2553     | 36.2    |
| าคารกรุงศรีอยุธยา | และงานบริการบำรุงรักษา           |          |         |
| (BAY)          |                               |          |         |
+----------------+-------------------------------+----------+---------+

ภายหลังการพัฒนาและวางระบบบริษัทมีการให้บริการหลังการขาย
โดยจัดให้มีผู้เชี่ยวชาญทั้งในส่วนของฮาร์ดแวร์และซอฟต์แวร์ให้บริการตอบคำถาม
และแก้ปัญหาที่ลูกค้าอาจจะมีในการใช้งานจริงช่วงระยะเวลาประมาณ 1 ปี
ภายหลังระยะเวลาดังกล่าวลูกค้าสามารถว่าจ้างบริษัทเป็นผู้ดูแลต่อได้
โดยการซื้อบริการด้านการบำรุงรักษาในรูปแบบต่างๆ ของบริษัท

2.  ธุรกิจบริการด้านการบำรุงรักษา (Maintenance Service)

เป็นการให้บริการด้านการบำรุงรักษาและสนับสนุนทางเทคนิคสำหรับระบบคอมพิวเตอร์ขององค์กรโดยวิศวกรระบบที่มีความเชี่ยวชาญ
ทั้งในส่วนของฮาร์ดแวร์และซอฟต์แวร์
คอยให้บริการตอบคำถามและแก้ปัญหาเฉพาะหน้าซึ่งอาจเกิดขึ้นจากการใช้งานระบบคอมพิวเตอร์
ให้บริการตรวจสอบและบำรุงรักษาระบบตามกำหนดเวลา
ตลอดจนบริการซ่อมแซมและเปลี่ยนชิ้นส่วนฮาร์ดแวร์ที่จำเป็น
บริการของบริษัทดังกล่าวช่วยลูกค้าลดภาระค่าใช้จ่ายในการจ้างบุคลากรเพื่อการบำรุงรักษา
และเพิ่มประสิทธิภาพการใช้งานของระบบ
ตลอดจนบริษัทจะจัดการประชุมฝึกอบรมเพื่อวิเคราะห์ปัญหา และแนะนำประสิทธิภาพใหม่ๆ
ของระบบอย่างสม่ำเสมอ

โดยขอบเขตการให้บริการของบริษัทสามารถแบ่งออกเป็น 2 แบบ คือ

-   โกลด์เซอร์วิส (Maintenance Gold) :
    ซึ่งพร้อมให้บริการให้คำปรึกษาแนะนำแก่ลูกค้าตลอด 24 ชั่วโมงทุกวัน โดยไม่มีวันหยุด

-   ซิลเวอร์เซอร์วิส (Maintenance Silver): ให้บริการในเวลาทำการ วันจันทร์ ถึงวันศุกร์
    เวลา 9.00-18.00 น.

นอกจากนี้ในการให้บริการใดๆ แก่ลูกค้า บริษัทได้เล็งเห็นถึงความสำคัญในคุณภาพของการบริการ
จึงมีการจัดตั้งทีมงานฝ่ายตรวจสอบและรับประกันคุณภาพ (Quality Assurance)
ซึ่งประกอบไปด้วยบุคลากรที่มีประสบการณ์และเชี่ยวชาญในทุกสาขาของงาน
โดยจะทำการวางกระบวนการและขั้นตอนในการทำงานภายหลังจากการรับงาน
และตรวจสอบงานที่พัฒนาขึ้นมาก่อนที่จะส่งมอบให้กับลูกค้า
เพื่อเป็นการสร้างความมั่นใจว่าผลงานที่จะส่งมอบให้แก่ลูกค้าสามารถตอบสนองวัตถุประสงค์ของลูกค้าได้อย่างถูกต้องและครบถ้วน
และเพื่อลดจำนวนข้อผิดพลาดของโปรแกรมประยุกต์ และอุปกรณ์อื่นๆ ที่อาจเกิดขึ้นจากการใช้งาน

ภายหลังการพัฒนาและวางระบบบริษัทมีการให้บริการหลังการขาย
โดยจัดให้มีผู้เชี่ยวชาญทั้งในส่วนของฮาร์ดแวร์และซอฟต์แวร์ให้บริการตอบคำถาม
และแก้ปัญหาที่ลูกค้าอาจจะมีในการใช้งานจริงช่วงระยะเวลาประมาณ 1 ปี
ภายหลังระยะเวลาดังกล่าวลูกค้าสามารถว่าจ้างบริษัทเป็นผู้ดูแลต่อได้
โดยการซื้อบริการด้านการบำรุงรักษาในรูปแบบต่างๆ ของบริษัท

ปัจจุบันบริษัทได้ทำการติดตั้งระบบบริหารจัดการบริการหลังการขาย
และบริหารความสัมพันธ์และพึงพอใจของลูกค้า (Service Desk & CRM) โดยใช้ระบบ Help
Desk and Service และ Desk Management ของซอฟต์แวร์BMC Remedy เข้ามา
เพื่อทำให้งานบริการหลังการขายเป็นไปอย่างมีคุณภาพ และประสิทธิภาพสูงสุด
เกิดความพอใจกับลูกค้าสูงสุดอีกด้วย

1.  กลยุทธ์ทางการตลาด และสภาวะการแข่งขัน

กลยุทธ์ในการดำเนินธุรกิจ

บริษัทมีเป้าหมายที่จะเป็นผู้นำระดับประเทศและภูมิภาคในกลุ่มผู้ประกอบการธุรกิจให้บริการที่ปรึกษา
และพัฒนาระบบเครือข่ายคอมพิวเตอร์และพาณิชย์อิเล็กทรอนิกส์ของไทยอย่างครบวงจร
ซึ่งเป็นตลาดที่มีการแข่งขันสูง ประกอบกับเทคโนโลยีสารสนเทศที่เปลี่ยนแปลงอย่างรวดเร็ว ดังนั้น
บริษัทจึงได้กำหนดกลยุทธ์ในการแข่งขัน
เพื่อเพิ่มขีดความสามารถในการแข่งขันและรักษาอัตราการเติบโตอย่างมั่นคงและยั่งยืน ดังนี้

1)  การสร้างความแตกต่างให้กับบริษัท เพื่อรักษาระดับอัตราส่วนกำไร

บริษัทวางตำแหน่งการตลาด (Positioning) เป็นบริษัทไอทีหรือ System Integrator (SI)
ที่ครบเครื่องทุกด้านของไอที ในการเป็น One-Stop Services ให้กับลูกค้า
เพื่อสร้างความแตกต่างจากคู่แข่งขันรายอื่น และครองใจลูกค้าให้ได้ต่อไป
โดยการพัฒนาให้มากกว่าสิ่งที่ลูกค้าคาดหวังตามปณิธานของบริษัท
การมีทางเลือกในแง่ผลิตภัณฑ์และบริการที่หลากหลาย
และการร่วมมือกับผู้นำด้านเทคโนโลยีในแต่ละกลุ่มที่หลากหลายทำให้บริษัทมีความสามารถและวางตำแหน่งทางการตลาดที่แตกต่างในฐานะเป็นบริษัทที่ปรึกษา
(Consult)
เป็นเพื่อนคู่คิดในการเลือกผลิตภัณฑ์และบริการให้สอดคล้องเหมาะสมกับความจำเป็นและสนับสนุนการทำงานและการเติบโตธุรกิจของลูกค้าได้ดี
ซึ่งบริษัทมีความยืดหยุ่นมากกว่าในด้านของกรอบระยะเวลาในการให้บริการ (Time Frame)
เมื่อเทียบกับบริษัทอินเตอร์ สามารถเข้าไปช่วยงานลูกค้าได้ก่อน หรือลงทุนบางอย่างเพิ่มเติม
เพื่อให้โครงการสำเร็จลุล่วง ในขณะที่คุณภาพงานเท่าเทียมมาตรฐานของบริษัทอินเตอร์
การดูแลบริการในรูปแบบของคนไทย
ที่เป็นที่ยอมรับในจิตใจของบริการที่เต็มเปี่ยมทำให้บริษัทสามารถครองใจลูกค้าได้เป็นอย่างดี
และแข่งขันกับคู่แข่งต่างชาติได้

โดยบริษัทได้มีการปรับกลยุทธ์ในการสร้างความแตกต่างจากคู่แข่งขันต่อเนื่องจากปีที่ผ่านมา
แม้ว่าภาพรวมของอุตสาหกรรมด้านไอทีจะต้องเผชิญกับวิกฤติปัจจัยด้านต่างๆ อาทิ
การเมืองและเศรษฐกิจ โดยยังคงมุ่งเน้นการพัฒนาบุคลากรและเทคโนโลยีมากขึ้นอย่างต่อเนื่อง
ทั้งในด้านนวัตกรรมการให้บริการและการพัฒนาผลิตภัณฑ์ที่เป็นทรัพย์สินทางปัญญาของตนเอง
(Intellectual Property) เช่น Purigin, Hacker Surrender Solution (HSS),
TelePresence Thailand และ MFEC Touch Solution เป็นต้น
พร้อมมุ่งเน้นการพัฒนาผลิตภัณฑ์และการบริการ (Products & Services)
ให้มีความหลากหลายขึ้น (Products & Services Offering) ในส่วนที่มีความรู้ความเชี่ยวชาญ
เชื่อมโยงกับแต่ละอุตสาหกรรมตามขนาดธุรกิจที่เป็นกลุ่มลูกค้าเป้าหมาย
เพื่อสร้างความแตกต่างจากคู่แข่งขัน อาทิ กลุ่มสื่อสารโทรคมนาคม สถาบันการเงิน ภาคราชการ
รัฐวิสาหกิจ และพลังงาน เพื่อเจาะกลุ่มเป้าหมายที่เป็นตลาดเฉพาะ (Niche Market)
โดยการร่วมมือกับพันธมิตรทั้งในและต่างประเทศระดับชั้นแนวหน้าของธุรกิจ ในการพัฒนาสินค้าใหม่ๆ
และทำตลาดร่วมกันในรูปแบบโซลูชั่นที่เป็นแพ็คเกจ (Package Services)
ซึ่งมีความพร้อมนำไปใช้งาน และเหมาะสมกับสภาพตลาดยุคปัจจุบัน

เห็นได้จากบริษัทได้มีการเตรียมงบประมาณลงทุนด้านการวิจัยและพัฒนาทรัพย์สินทางปัญญา (R&D)
ต่อเนื่องในแต่ละปีๆ ละ 20-30 ล้านบาท เพื่อการบริหารองค์กรให้มั่นคงในระยะยาว
และก้าวล้ำนำคู่แข่ง โดยร่วมมือกับจุฬาลงกรณ์มหาวิทยาลัยและมหาวิทยาลัยแม่ฟ้าหลวงในการวิจัย
ผลิตคน และสร้างงานในท้องถิ่น เช่น เทคโนโลยีเสียงพูดภาษาไทย (Speech Recognition)
และแม่ฟ้าหลวงโมเดล เพื่อสร้างแรงงาน และส่งเสริมอุตสาหกรรมไอทีในต่างจังหวัด
ซึ่งบริษัทมีนโยบายมุ่งเน้นผลิตคนที่เป็นคนเก่งของตนเอง โดยมีการประสานงานกับมหาวิทยาลัยต่างๆ
เน้นต่อยอดคนที่ผลิตจบออกมา หรือฝึกอบรมคน (Training) ให้ตรงตามเป้าหมายอุตสาหกรรม
รวมทั้งการสร้างวัฒนธรรมองค์กร (Corporate Culture) ที่เป็นของบริษัทเองให้แข็งแกร่ง เช่น
โครงการ Sales Trainee และการผลิตบุคลากรร่วมกับจุฬาลงกรณ์มหาวิทยาลัย
และมหาวิทยาลัยแม่ฟ้าหลวง เป็นต้น เพื่อบรรลุเป้าหมายการสร้างองค์กรให้มีความเข้มแข็ง
และเป็นผู้นำในอุตสาหกรรม เพื่อสร้างแบบอย่างที่ดีในอุตสาหกรรม
และเป็นส่วนหนึ่งในการสร้างอุตสาหกรรมไอทีให้เข้มแข็งและแข่งขันได้ โดยภายใน 5 ปีข้างหน้า
บริษัทวางเป้าหมายที่จะขยายตลาดสู่ภูมิภาค โดยเพิ่มพนักงานจาก 850 คนเป็น 2,000-3,000 คน
เพื่อขยายธุรกิจ ทักษะบุคลากร และโซลูชั่นให้มีประสิทธิภาพและความแข็งแกร่งมากยิ่งขึ้น

พร้อมทั้งจัดตั้งหน่วยงานที่จะพัฒนาไปสู่การให้บริการในระดับที่ปรึกษากลยุทธ์ด้านไอที (IT
Strategy Consulting)
และหน่วยงานที่ปรึกษาทางธุรกิจที่เชี่ยวชาญและความรู้เชิงลึกในอุตสาหกรรม (Domain
Consulting) เพื่อเสริมสร้างความได้เปรียบด้านการแข่งขัน
ตลอดจนนำหน้าคู่แข่งในการพัฒนาและนำเสนอเทคโนโลยีและนวัตกรรมใหม่ๆ
สู่ตลาดและลูกค้าอยู่เสมอ โดยมีโซลูชั่นเด่นที่น่าสนใจ อาทิ ระบบบริหารจัดการคลังข้อมูล (Data
Warehouse and Business Intelligence), การสอดส่องดูแลระบบ (System
Monitoring), ระบบการชำระเงิน (Payment Solution)
ระบบช่วยบริหารจัดการระบบคอมพิวเตอร์และเครือข่ายสารสนเทศ (Business Service
Management (BSM)) และระบบรักษาความปลอดภัยของข้อมูลภายในองค์กร (Information
Security) ซึ่งได้รับความไว้วางใจจากกลุ่มลูกค้าเป็นอย่างดี
รวมทั้งโปรแกรมประยุกต์บนโทรศัพท์มือถือ (Mobile Application)
ที่ได้มีการพัฒนาออกสู่ตลาดมากขึ้น เช่น การทำระบบ Mobile Banking ให้ธนาคารกรุงไทย
ซึ่งหากรัฐบาลอนุมัติไลเซนส์เทคโนโลยีทางด้าน 3G
จะช่วยเพิ่มโอกาสด้านการตลาดในธุรกิจดังกล่าวมากขึ้น

ด้วยจุดเด่นทางด้านคุณภาพของผลิตภัณฑ์และการให้บริการที่ดี
เนื่องจากบริษัทไม่ได้ดำเนินธุรกิจแบบซื้อมาขายไป แต่เน้นความสามารถในการให้บริการตลอด 24
ชั่วโมง เพื่อความไว้วางใจของลูกค้า ให้ได้รับคุณค่า (Value) สูงสุดจากงบประมาณที่ลงไป
โดยบุคลากรที่มีความรู้ความเชี่ยวชาญในสินค้าที่นำเสนอ รวมถึงวิธีการทำงานที่ยืดหยุ่นและรวดเร็ว
แก้ปัญหาได้ทันการณ์ สามารถดำเนินธุรกิจได้อย่างราบรื่น ไม่มีความเสี่ยงหรือ Down Time
ด้วยประสิทธิภาพการส่งมอบโครงการที่เหนือกว่าคู่แข่ง (Deliver Project)
การปรับตัวที่รวดเร็วสอดรับกับสถานการณ์ และความรู้ความเข้าใจในด้านของเทคโนโลยี
(Technology Practice/ Knowledge) นอกเหนือจากความรู้ในด้านธุรกิจ (Business
Knowledge/Consulting) ในการให้คำปรึกษาแก่ลูกค้า (Industry Solution)
ดังสโลแกนที่ว่า Always Exceed Expectations
ซึ่งเป็นสิ่งที่พนักงานและบริษัทยึดถือปฏิบัติในการส่งมอบผลิตภัณฑ์และบริการ (Products &
Services) มากกว่าที่ลูกค้าคาดหวังเสมอ เพื่อให้เกิดความพึงพอใจสูงสุด

เห็นได้จากในช่วงปีที่ผ่านมาบริษัทได้รับการตอบรับจากกลุ่มลูกค้าเป็นอย่างดีในด้านของการพัฒนาผลิตภัณฑ์และการบริการ
เนื่องจากมีความครบเครื่องทั้งในด้านของเทคโนโลยีและบุคลากร ในลักษณะ One-Stop
Services โดยนำบุคลากรที่มีอยู่เข้าไปช่วยแก้ปัญหาลูกค้าอย่างเต็มความสามารถ
ซึ่งบุคลากรบริษัทมีความโดดเด่นในด้านต่างๆ โดยเฉพาะด้านเทคนิค
และความรู้ความเชี่ยวชาญในระดับสากล เนื่องจากเป็นบริษัทไอทีสัญชาติไทยขนาดใหญ่
และผู้นำคนรุ่นใหม่ที่มีวิสัยทัศน์กว้างไกล
ซึ่งเป็นจุดแข็งและความภาคภูมิใจที่ช่วยนำพาบริษัทให้ประสบผลสำเร็จตลอดระยะเวลาที่ผ่านมา
ดังจะเห็นได้จากรางวัลต่างๆ ที่บริษัทได้รับ อาทิเช่น Microsoft Country Partner of the
Year Award ประจำปี 2010 จาก Microsoft, “The Greenplum Best Partner Award
2009” จาก Greenplum, “Top Information Risk and Compliance Solution
Partner” จาก Symantec และรางวัลชนะเลิศการแข่งขัน “การเจาะระบบความปลอดภัยไร้สาย
(Wireless Hacking)” ที่งาน AIRRAID3 Hacking Tournament ประเทศสิงคโปร์ เป็นต้น

ตลอดถึงนโยบายการเสนอบริการที่สร้างมูลค่าเพิ่ม โดยการจัดตั้งคณะกรรมการเทคโนโลยี
(Technology Committee) ซึ่งประกอบด้วยผู้บริหารและผู้เชี่ยวชาญในสาขาต่างๆ
ที่มีความรู้และประสบการณ์เกี่ยวกับเทคโนโลยีสารสนเทศ
เพื่อร่วมพิจารณาและกำหนดทิศทางในการเลือกผลิตภัณฑ์และโอกาสความเป็นไปได้ในการนำเสนอเทคโนโลยีและนวัตกรรมใหม่ๆ
และบริษัทยังมีนโยบายเรียนรู้เทคโนโลยีโดยตรงจากเจ้าของเทคโนโลยี (Technology Vendor)
รายต่างๆ อาทิ Sun Microsystems, Cisco Systems, Oracle, Hitachi Data
System, Symantec, Redhat และ IBM ซึ่งเป็นพันธมิตรที่มีความสัมพันธ์อันดีกับบริษัท
ทำให้สามารถนำเสนอเทคโนโลยีใหม่ล่าสุดให้กับลูกค้าได้อย่างรวดเร็วและล้ำหน้าคู่แข่งขัน
รวมทั้งบริการมูลค่าเพิ่มและแตกต่างจากคู่แข่งขันในตลาด
ตลอดจนขยายฐานการตลาดไปสู่ธุรกิจใหม่ๆ อาทิ กลุ่มสถาบันการเงิน
ที่ยังคงมีแนวโน้มใช้เงินลงทุนด้านเทคโนโลยีสารสนเทศจำนวนมาก
โดยบริษัทได้ร่วมมือกับบริษัทพันธมิตรที่ดำเนินธุรกิจด้านแอพพลิเคชั่น
ซึ่งมีความแข็งแกร่งด้านโซลูชั่นในธุรกิจดังกล่าว อาทิ Fermat, IBM และ AurionPro อาทิ
การบริหารจัดการความเสี่ยง (Risk Management), ความเสี่ยงด้านเครดิต (Credit Risk)
และความเสี่ยงด้านการตลาด (Market Risk) เพื่อตอบสนองความต้องการของลูกค้า

นอกจากนี้ ยังให้ความสำคัญกับนโยบายบริหารงานและการดำเนินธุรกิจที่โปร่งใสมากขึ้น
โดยผลการประชุมคณะกรรมการบริษัทล่าสุดเมื่อวันที่ 10 พ.ย. 2553
ได้ให้ความเห็นชอบที่จะเข้าร่วม “โครงการการสร้างแนวร่วมปฏิบัติ (Collective Action
Coalition) เพื่อต่อต้านการทุจริตในภาคเอกชนไทย”
โดยความร่วมมือระหว่างสมาคมส่งเสริมสถาบันกรรมการบริษัทไทย (IOD),
หอการค้าไทย, หอการค้าต่างชาติ, สมาคมบริษัทจดทะเบียนไทย และสมาคมธนาคารไทย
ภายใต้การสนับสนุนของรัฐบาลและสำนักงานคณะกรรมการป้องกันและปราบปรามการทุจริตแห่งชาติ
(ป.ป.ช.) เพื่อแสดงให้เห็นว่าเอ็ม เอฟ อี ซีฯ เป็นบริษัทธรรมาภิบาลที่ดี
มีการดำเนินธุรกิจที่โปร่งใสตรงไปตรงมา ค้าขายด้วยความเป็นธรรม หลีกเลี่ยงการให้สินบนต่างๆ
และไม่มีการทุจริตภายในองค์กร ซึ่งจะมีผลต่อความเชื่อมั่นและไว้วางใจที่ดีจากลูกค้ามากยิ่งขึ้น
อันจะส่งผลต่อเนื่องต่อรายได้ของบริษัทในระยะยาว

2)  การคัดสรรและรักษาบุคลากรที่มีความสามารถ

บริษัทมีนโยบายในการบริหารจัดการทรัพยากรบุคคลที่ชัดเจน
โดยยึดถือและปฏิบัติตามกฎหมายแรงงานอย่างเคร่งครัด
มีการจัดระบบสวัสดิการและการดูแลพนักงานเกินกว่าที่กฎหมายกำหนด
การวางโครงสร้างด้านความเติบโตก้าวหน้าในสายงานอาชีพที่ชัดเจน
การฝึกอบรมความรู้ความสามารถตามแผนประจำปีและแผนงานเร่งด่วน
รวมถึงการบริหารค่าจ้างค่าตอบแทนที่เป็นธรรม
ทำให้พนักงานมีความพึงพอใจสูงและทุ่มเทความรู้ความสามารถในการทำงานให้กับบริษัท
ตลอดจนทำให้บริษัทเติบโตก้าวหน้าอย่างต่อเนื่อง

นอกเหนือจากนโยบายด้านการพัฒนาพนักงานนอกจากตามแผนการฝึกอบรมประจำปีแล้ว
บริษัทได้ริเริ่มจัดทำโครงการใหม่ในปี 2553 ที่ผ่านมาคือ “โครงการ Sales Trainee รุ่นที่1”
เริ่มต้นเดือนเมษายนและสิ้นสุดเดือนกันยายน รวมระยะเวลาของโครงการคือ 6 เดือน
วัตถุประสงค์คือ การคัดเลือกพนักงานที่มีคุณสมบัติเหมาะสมด้านงานขายพร้อมกันจำนวนมาก
โครงการแรกมีผู้ผ่านการพิจารณาเข้าร่วมทั้งหมดจำนวน 18 คน
เป็นกลุ่มคนรุ่นใหม่ที่ต้องการเติบโตและก้าวหน้าในด้านงานขาย
ให้เข้ามาเรียนรู้และฝึกอบรมในหลักสูตรการขายอย่างเข้มข้นเพื่อพัฒนาไปสู่การเป็นพนักงานขายมืออาชีพจากวิทยากรทั้งภายในและภายนอก
รวมถึงได้ฝึกงานกับฝ่ายขายของบริษัทเป็นระยะ 3 เดือนก่อนการประเมินสิ้นสุดโครงการ
ซึ่งผลของการจัดทำโครงการนี้ถือว่าประสบความสำเร็จตามเป้าหมาย
โดยภาพรวมทำให้บริษัทมีพนักงานขายรุ่นใหม่จำนวนมากเข้ามาร่วมงาน
ซึ่งทุกคนสามารถทำงานได้เลยเมื่อได้รับการบรรจุ โครงการนี้เป็นการเริ่มต้นพัฒนาหลักสูตร
“การสร้างพนักงานคนรุ่นใหม่ของบริษัทอย่างแท้จริง”
ทำให้บริษัทมีพนักงานที่มีความรู้และทักษะตามสายงาน
มีวัฒนธรรมการทำงานและทัศคติที่สอดคล้องกับแนวทางของบริษัท
คือนอกจากความรู้ความสามารถที่ได้ตามมาตรฐานแล้ว
บริษัทยังมีความชัดเจนเรื่องจรรยาบรรณและความซื่อสัตย์ที่พนักงานทุกคนต้องรับทราบและปฏิบัติตามอย่างเคร่งคัด
การเรียนรู้จากโครงการนี้สามารถนำไปประยุกต์ใช้ในการคัดเลือกคนตำแหน่งงานอื่นๆได้ต่อไป
กรณีที่บริษัทมีความต้องการพนักงานบางตำแหน่งจำนวนมากพร้อมกัน
จากความสำเร็จของการริเริ่มทำโครงการ Sales Trainee รุ่นที่ 1 ได้นำไปสู่การจัดทำ
โครงการ Sales Trainee รุ่นที่ 2, DBA Trainee” และ “App Server Trainee”
ที่จะเริ่มโครงการในปี 2554 ต่อไป

3)  การเสริมสร้างและใช้ประโยชน์จากความสัมพันธ์กับผู้ผลิตและผู้แทนจำหน่ายเจ้าของเทคโนโลยี

บริษัทยังคงมีนโยบายจับมือเป็นพันธมิตรทางธุรกิจกับผู้ผลิต (Vendor) ต่างๆ มากขึ้นอย่างต่อเนื่อง
ซึ่งคัดสรรเฉพาะเป็นองค์กรที่มีแนวโน้มศักยภาพการดำเนินธุรกิจสูง
เพื่อเป็นการลดความเสียงที่อาจเกิดขึ้นจากการพึ่งพาผู้จัดจำหน่ายหรือผู้ผลิตสินค้ารายหนึ่งรายใด
ซึ่งเป็นผลมาจากแนวโน้มของสภาวะตลาดที่เปลี่ยนแปลงไป
โดยที่ผ่านมามีนโยบายการสั่งซื้อสินค้าส่วนใหญ่จากผู้ผลิตสินค้าจากต่างประเทศ 5 ราย คือ Sun
Microsystems ระดับ Enterprise Distributor, Cisco Systems ระดับ Gold
Certified Partner, IBM ระดับ Premier Business Partner, Symantec ระดับ
Platinum Partner โดยมียอดขายเพิ่มขึ้นต่อเนื่องในแต่ละปี
ซึ่งมีความสัมพันธ์กับผู้ผลิตในฐานะตัวแทนการจำหน่ายและพันธมิตรทางธุรกิจ
โดยบริษัทมีความสัมพันธ์ที่ดีกับผู้ผลิตสินค้าทั้งห้าบริษัทมาตั้งแต่เริ่มก่อตั้งบริษัทและมีการต่อสัญญาทางการค้าอย่างต่อเนื่อง
ซึ่งการเสริมสร้างความสัมพันธ์ที่ดีกับกลุ่มผู้ผลิตและผู้แทนจำหน่ายในลักษณะของการเป็นพันธมิตรทางธุรกิจ
ถือเป็นนโยบายหนึ่งที่สำคัญของบริษัทที่จะช่วยเอื้อประโยชน์ต่อการประกอบธุรกิจ
และส่งผลให้บริษัทสามารถบรรลุวัตถุประสงค์การดำเนินธุรกิจที่วางเอาไว้

อย่างไรก็ตาม แม้ว่าช่วงปีที่ผ่านมาจะมีการเปลี่ยนแปลงทางธุรกิจที่สำคัญในแวดวงไอที
โดยเฉพาะในส่วนของบริษัทคู่ค้าที่เริ่มมีการควบรวมกิจการต่างๆ กันมากขึ้น
ทำให้บริษัทต้องมีการปรับเปลี่ยนกลยุทธ์ เพื่อรองรับการเปลี่ยนแปลงด้านดังกล่าว
เนื่องจากได้รับผลกระทบจากคู่ค้าบางบริษัทที่บริษัทไปซื้อสินค้ามาจำหน่ายถูกซื้อกิจการไป 2-3 ราย
เช่น Sun Microsystems ที่บริษัทเป็นผู้แทนจำหน่ายผลิตภัณฑ์ในระดับ Enterprise
Distributor (ปัจจุบันควบรวมกิจการกับบริษัท Oracle) ซึ่งเป็นตัวแทนจำหน่ายระดับสูงสุด
ทำให้บริษัทมีการติดต่อซื้อขายกับคู่ค้าไม่สะดวก เพราะผู้ที่ติดต่อนั้นได้ลาออกไป
หรือมีการปรับเปลี่ยนด้านนโยบาย บริษัทจึงหันมาลดความเสี่ยงในเรื่องดังกล่าว
โดยการพัฒนาสินค้าและบริการของตนเอง (Intellectual Property) สู่ตลาดมากขึ้น
ด้วยความหลากหลาย (Products & Services Portfolio) เพื่อสร้างอัตรากำไรขั้นต้นที่สูงขึ้น
(Profit Margin)
รวมทั้งความร่วมมือกับบริษัทพันธมิตรที่เป็นผู้นำแต่ละตลาดพัฒนาสินค้าอินโนเวชั่นสู่ตลาดร่วมกัน
เพื่อใช้จุดแข็งของกันและกันสนับสนุนธุรกิจให้เติบโต
ตลอดถึงวางเป้าหมายค้นหาการดำเนินธุรกิจรูปแบบใหม่ๆ (Business Model) เช่น
ซอฟต์แวร์บริการ (SaaS: Software as a Service) เพื่อสร้างผลกำไรระยะยาว

ด้วยเหตุที่การดำเนินธุรกิจปัจจุบันมีการแข่งขันสูง
การที่จะทำให้ลูกค้าเลือกซื้อผลิตภัณฑ์หรือบริการจากบริษัทอย่างสม่ำเสมอนั้น
จำเป็นต้องทำให้เกิดข้อแตกต่างจากบริษัทอื่นในท้องตลาด
สึ่งที่บริษัทยึดถือมาตลอดและมีการปรับปรุงเพิ่มเติมอยู่เสมอก็คือด้านของผลิตภัณฑ์
ในการร่วมเป็นพันธมิตรเชิงกลยุทธ์ (Strategic Partner) กับเจ้าของเทคโนโลยี
(Technology Vendor) ในอันดับต้นๆ เพื่อให้ลูกค้าใช้ผลิตภัณฑ์ที่มีคุณภาพและประสิทธิภาพที่ดี
รวมถึงการพัฒนาบุคลากร
ทั้งในด้านเทคนิคที่สนับสนุนให้วิศวกรได้รับความรู้และผ่านการทดสอบทางเทคนิคในทุกด้าน
และทักษะการนำเสนอและส่งมอบบงานที่มีประสิทธิภาพ (Soft Skill) อาทิ การให้บริการที่ดี
(Service Mind) เพื่อความเข้าใจและให้บริการลูกค้าได้อย่างดีเยี่ยม

กล่าวได้ว่าเอ็ม เอฟ อี ซีฯ
เป็นหนึ่งในไม่กี่บริษัทของไทยที่ให้บริการโซลูชั่นได้ครอบคลุมทุกภาคส่วนของไอที ไม่ว่าจะเป็น
Infrastructure เช่น Server, Storage, Network, Database, Middleware และ
End-to-end Security หรือ Application ต่างๆ รวมทั้ง Application ที่พัฒนาขึ้นใหม่
ทำให้มั่นใจว่าบริษัทมีทีมงานที่สามารถช่วยคิด ออกแบบ
และติดตั้งโซลูชั่นได้ตรงกับความต้องการของลูกค้า อีกทั้งยังสามารถผสมผสานโซลูชั่นต่างๆ ให้เป็น
Value Added เพื่อช่วยให้ลูกค้าตัดสินใจซื้อได้ง่ายขึ้น เช่น Sun Server
แต่สามารถเพิ่มโซลูชั่นการทำ Security Hardening และ Assessment เข้าไปในโครงการ
โดยราคาไม่เพิ่มขึ้นมากเมื่อเทียบกับสิ่งที่ลูกค้าจะได้รับ

ตลอดถึงการมีมาตรฐานดำเนินงานในระดับสากลที่เป็นที่ยอมรับ เช่น CMMI, ITIL, PMP,
OSSTMM ซึ่งบริษัทมีการให้บริการที่เรียกว่า MFEC Collaboration Services
ไม่ว่าลูกค้าจะซื้อผลิตภัณท์หรือบริการเพียงส่วนหนึ่งส่วนใด
แต่ถ้าปัญหาที่พบเกี่ยวเนื่องกับผลิตภัณท์ที่บริษัทมีผู้เชี่ยวชาญอยู่
ทางทีมงานที่ดูแลลูกค้าจะวิเคราะห์และแนะนำการแก้ปัญหาโดยเร็วที่สุดจากจุดเดียว นอกจากนี้
ยังมีการพัฒนาบริการเสริมที่ช่วยให้ลูกค้ามีการใช้งานผลิตภัณท์หรือบริการได้โดยง่าย
ให้เกิดประสิทธิภาพและประสิทธิผลสูงสุด เช่น "MFEC System Monitoring Tools", "MFEC
MRTG Performance Monitor" และ "Security Bug Alert" เป็นต้น
และเพื่อเป็นการการันตีความพึงพอใจในการบริการสูงสุดอย่างต่อเนื่อง บริษัทยังมีหน่วยงาน CRM
(Customer Relationship Management) ในการเข้าร่วมดูแลลูกค้าของบริษัท
เพื่อความมั่นใจในคุณภาพของการบริการและความพึงพอใจในทุกๆ บริการของบริษัท

สำหรับกลยุทธ์ด้านพันธมิตรของบริษัท (Business Partner)
จะมุ่งเน้นให้บริการดูแลลูกค้าในระยะยาว หรือที่เรียกว่า การให้บริการ
“ลูกค้าเปรียบเสมือนหุ้นส่วน” โดยมีการคัดเลือกสินค้า เทคโนโลยี และบริการที่ดีที่สุดในด้านต่างๆ
เพื่อตอบสนองความต้องการของลูกค้า
บริษัทจึงมุ่งเน้นที่จะเป็นพันธมิตรกับเจ้าของเทคโนโลยีที่มีชื่อเสียงระดับโลก
และมีความชำนาญในด้านเทคโนโลยีเหล่านั้นอย่างแท้จริง
เพื่อที่จะสามารถตอบสนองความต้องการของลูกค้า
และประโยชน์สูงสุดแก่ธุรกิจของลูกค้าในระยะยาวได้อย่างดี ในการวางกลยุทธ์ร่วมกัน
เพื่อบรรลุเป้าหมายทางธุรกิจ
โดยปัจจุบันความสัมพันธ์ระหว่างบริษัทกับผู้ผลิตหรือผู้จำหน่ายสินค้าต่างๆ ถือว่าอยู่ในระดับที่ดีมาก

ที่ผ่านมามีการทำงานร่วมมือกันอย่างใกล้ชิด และจัดกิจกรรมร่วมกันมาโดยตลอด
โดยเฉพาะกิจกรรมด้านการตลาดร่วมกับพันธมิตรรายหลักๆ อาทิ Sun Microsystems, Cisco
Systems, IBM, Oracle, Symantec, Redhat, BMC, Microsoft และอื่นๆ
ซึ่งปัจจุบันมีไม่ต่ำกว่า 30 ราย เช่น การประชุมเชิงปฏิบัติการ (Workshop), การฝึกอบรม
(Training) และพัฒนาบุคลากร
ซึ่งจะส่งผลดีในการช่วยเสริมสร้างความเชื่อมั่นให้แก่ลูกค้าในด้านของความรู้ความสามารถของตัวบุคลากร
ในการให้บริการออกแบบ จัดหา
และติดตั้งระบบคอมพิวเตอร์และเครือข่ายสารสนเทศได้อย่างมีประสิทธิภาพ
รวมทั้งยังได้รับประโยชน์จากปัจจัยต่างๆ ที่ช่วยเกื้อหนุนต่อการประกอบธุรกิจของบริษัท อาทิ
ความช่วยเหลือทางเทคนิคในด้านต่างๆ
การสนับสนุนในการจัดอบรมและให้ความรู้เกี่ยวกับเทคโนโลยีผลิตภัณฑ์ใหม่ ๆ
ที่จะนำเสนอออกสู่ท้องตลาด
การได้รับส่วนลดพิเศษในการสั่งซื้อซึ่งจะช่วยให้บริษัทสามารถกำหนดต้นทุนสินค้าเพื่อแข่งขันกับคู่แข่งรายอื่นๆ
ได้ รวมถึงการส่งมอบของที่ทันตามกำหนดเวลา และการแนะนำกลุ่มลูกค้าต่างๆ ที่มีศักยภาพ
และโอกาสทางการตลาด โดยวางเป้าหมายที่จะก้าวสู่การเป็นบริษัทพันธมิตรชั้นนำอันดับหนึ่ง
(Number One Partner of Choice)

4) การขยายฐานลูกค้าแบบเจาะกลุ่มเป้าหมายและรักษาไว้ซึ่งฐานลูกค้าเดิม

บริษัทยังคงนโยบายในการขยายฐานกลุ่มลูกค้าเพิ่มมากขึ้นต่อเนื่องทั้งในเชิงกว้างและเชิงลึกครอบคลุมลูกค้ากลุ่มธุรกิจต่างๆ
ทั้งในด้านการรักษาฐานลูกค้าเดิมและเพิ่มกลุ่มลูกค้าใหม่
โดยมุ่งเน้นลูกค้าซึ่งเป็นผู้นำในกลุ่มอุตสาหกรรมที่มีอัตราการเติบโตของความต้องการงานบริการด้านเทคโนโลยีสารสนเทศสูง
ในการเสริมสร้างความสัมพันธ์อันดีกับลูกค้าในลักษณะการเป็นพันธมิตรทางธุรกิจ
เพื่อสร้างความสัมพันธ์ที่ยั่งยืนและต่อเนื่อง
ทำให้ได้รับความไว้วางใจในการใช้บริการจากลูกค้าเรื่อยมาด้วยมูลค่างานที่เพิ่มขึ้นเป็นลำดับ
เห็นได้จากในปี 2553
บริษัทมีสัดส่วนรายได้หลักจากการขายสินค้าและบริการซึ่งเป็นฐานลูกค้าเดิมประมาณ 95%
โดยบริษัทมีนโยบายขยายฐานลูกค้าโดยเจาะจงกลุ่มเป้าหมายเฉพาะ เช่น กลุ่มการเงินการธนาคาร
ซึ่งคาดว่าจะมีการเติบโตสูงสุดจากค่าใช้จ่ายในการปรับปรุงระบบไอทีของสถาบันการเงินตามมาสเตอร์แพลน
เฟส 2 ของธนาคารแห่งประเทศไทย เพื่อรองรับกฎระเบียบต่างๆ อาทิ
การปรับปรุงระบบฐานข้อมูล (Data Management) ขององค์กร
ในการปฏิบัติตามหลักเกณฑ์การกำกับดูแลเงินกองทุนของสถาบันการเงินตาม Basel II
ที่เริ่มบังคับใช้ตั้งแต่ปีพ.ศ. 2551 และวิธีการลงบัญชีแบบใหม่ IAS 39
รวมทั้งการแข่งขันทางธุรกิจที่เพิ่มมากขึ้น เพื่อยกระดับความสามารถด้านการแข่งขัน นอกจากนี้
ยังมีกลุ่มลูกค้าโทรคมนาคมที่มีการลงทุนระบบไอที เพื่อรองรับการให้บริการ 3 จี
ที่คาดว่าจะเริ่มเปิดให้บริการในปี 2554 ซึ่งบริษัทมีประสบการณ์และความชำนาญเฉพาะ (Domain
Expert) โดยเฉพาะกลุ่มโทรคมนาคมภาครัฐ
ที่เริ่มมีเม็ดเงินลงทุนทางด้านเทคโนโลยีสารสนเทศจำนวนมาก
นอกเหนือจากกลุ่มโทรคมนาคมภาคเอกชนซึ่งเป็นลูกค้าหลักในปัจจุบัน รวมไปถึงกลุ่มรัฐวิสาหกิจ
พลังงาน และภาคราชการที่คาดว่ายังมีเม็ดเงินลงทุนด้านไอทีจำนวนมากเช่นกัน
จากมาตรการกระตุ้นเศรษฐกิจโครงการไทยเข้มแข็งของรัฐบาล
ซึ่งบริษัทจะได้รับประโยชน์จากโครงการดังกล่าว โดยจะเข้าร่วมประมูลงานที่มีความถนัด
และความสามารถการทำกำไร

โดยในปี 2553 บริษัทได้มีการปรับปรุงโครงสร้างบุคลากรและทีมงานด้านต่างๆ
เพื่อครอบคลุมลูกค้ากลุ่มต่างๆ และตอบสนองนโยบายการขยายฐานลูกค้าแบบเจาะกลุ่มเป้าหมาย
รวมถึงความรู้ความเข้าใจในด้านธุรกิจของลูกค้า ด้วยทางเลือกผลิตภัณฑ์และบริการที่หลากหลาย
โดยการเพิ่มทีมงานขาย และบุคลากรที่มีความรู้ความชำนาญเฉพาะด้าน (Business
Analyst/Domain Expert) ในแต่ละกลุ่มธุรกิจของลูกค้า
เพื่อเพิ่มปริมาณการซื้อขายในทุกกลุ่มอุตสาหกรรม รวมถึงความร่วมมือกับผู้นำด้านเทคโนโลยี
(Vendor) รายต่างๆ เพื่อนำเสนอเทคโนโลยีและนวัตกรรมใหม่ๆ ที่ก้าวล้ำนำคู่แข่งอยู่เสมอ
โดยมุ่งเน้นพัฒนาผลิตภัณฑ์และบริการในส่วนที่มีความรู้ความเชี่ยวชาญ อาทิ
ระบบบริหารจัดการคลังข้อมูล (Data Warehouse and Business Intelligence)
ระบบบริหารจัดการงานเทคโนโลยีสารสนเทศ (Business Service Management)
ระบบบริหารจัดการความปลอดภัยของข้อมูล (Security and Identity Management)
และระบบบริหารจัดการความเสี่ยงจากข้อกำหนดด้านกฎหมาย (Regulatory Compliance and
Risk Management) เป็นต้น เพื่อเจาะกลุ่มเป้าหมายที่เป็นตลาดเฉพาะ (Niche Market)
ด้วยกลยุทธ์การขยายฐานลูกค้าด้วยการบอกเล่าแบบปากต่อปาก (Word of Mouth)
ของลูกค้าระดับ CIO และการบริการลูกค้าที่เหนือความคาดหมายเสมอ (Always Exceed
Expectations) ด้วยความสามารถในการแก้ไขปัญหาอย่างรวดเร็ว
ช่วยสร้างความแตกต่างจากคู่แข่งขันรายอื่นๆ

ลักษณะลูกค้า และกลุ่มลูกค้าเป้าหมาย 

กลุ่มลูกค้าเป้าหมายหลักของบริษัท ได้แก่
วิสาหกิจขนาดใหญ่ที่ต้องการบริการทางด้านระบบงานคอมพิวเตอร์ และเครือข่ายสารสนเทศสูง
โดยสามารถแบ่งได้เป็นกลุ่มหลัก คือ กลุ่มสื่อสารโทรคมนาคม กลุ่มสถาบันการเงิน
กลุ่มภาครัฐและการศึกษา กลุ่มอุตสาหกรรมการผลิต กลุ่มรัฐวิสากิจสาธารณูปโภค กลุ่มพลังงาน
และกลุ่มบริการทางการแพทย์ โดยมูลค่าการจำหน่ายสินค้าและบริการแก่ลูกค้าแต่ละกลุ่มในช่วง 3
ปีที่ผ่านมา และสิ้นสุดวันที่ 31 ธันวาคม 2553 เป็นดังนี้

ตารางแสดงโครงสร้างรายได้แบ่งตามกลุ่มลูกค้าของบริษัท ของงบการเงินเฉพาะบริษัทประจำปี
2551-2553

  -------------------- ---------- --------- ---------- --------- ---------- ---------
  กลุ่มลูกค้า              ปี 2551               ปี 2552               ปี 2553     

                       ล้านบาท     ร้อยละ     ล้านบาท     ร้อยละ     ล้านบาท     ร้อยละ

  กลุ่มสือสารโทรมนาคม     868.00     45.2      733.00     33.1      718.00     35.3

  กลุ่มภาครัฐ และการศึกษา  453.00     23.5      517.00     23.3      372.00     19.0

  กลุ่มสถาบันการเงิน       349.00     18.2      457.00     20.6      356.00     18.2

  กลุ่มอุตสาหกรรมการผลิต   32.00      1.6       191.00     13.1      189.00     9.3

  กลุ่มรัฐวิสาหกิจ          216.00     11.2      291.00     8.6       298.00     16.9
  และสาธารนูปโภค                                                             

  กลุ่มบริการทางการแพทย์   6.00       0.3       27.00      1.3       25.00      1.3

  รวมรายได้ของบริษัท      1,924.00   100.0     2,216.00   100.0     1,958.00   100.0

  รายได้ของบริษัทย่อย      521.00               464.00               588.00     

  รวม                  2,445.00             2,680.00             2,546.00   
  -------------------- ---------- --------- ---------- --------- ---------- ---------

หากพิจารณาจากงบการเงินเฉพาะบริษัทในปี 2553
บริษัทยังมีสัดส่วนรายได้จากการให้บริการและขายสินค้าให้กับลูกค้าในกลุ่มสื่อสารโทรคมนาคม
สูงสุดคิดเป็นสัดส่วนร้อยละ 35.3 รองลงมาเป็นกลุ่มภาครัฐและการศึกษาร้อยละ 19.0
กลุ่มสถาบันการเงินร้อยละ 18.2 กลุ่มรัฐวิสาหกิจและสาธารณูปโภคร้อยละ 16.9
กลุ่มอุตสาหกรรมการผลิตร้อยละ 9.3 และกลุ่มอื่นๆ รวมร้อยละ 1.3

ในช่วงปี 2553
กลุ่มธุรกิจสื่อสารโทรคมนาคมมีการชะลอการลงทุนเล็กน้อยทางด้านเทคโนโลยีสารสนเทศ
โดยเฉพาะกลุ่มธุรกิจสื่อสารโทรคมนาคมภาคเอกชน
เนื่องจากได้รับผลกระทบจากปัจจัยภาวะเศรษฐกิจและด้านการเมือง
รวมทั้งการเลื่อนเปิดประมูลโครงการเทคโนโลยี 3G ของรัฐบาล อย่างไรก็ตาม
เพื่อเป็นการขยายฐานเป้าหมายกลุ่มลูกค้าเพิ่มมากขึ้น
บริษัทจึงมีนโยบายขยายขอบเขตการให้บริการไปยังกลุ่มลูกค้าอื่น
ในส่วนธุรกิจสื่อสารโทรคมนาคมภาครัฐบาล เช่น บริษัท ทีโอที จำกัด (มหาชน) และบริษัท กสท
โทรคมนาคม จำกัด (มหาชน)
ซึ่งมีงบลงทุนทางด้านเทคโนโลยีสารสนเทศมากขึ้นจากนโยบายของรัฐบาล
จึงทำให้บริษัทมีสัดส่วนรายได้จากกลุ่มธุรกิจดังกล่าวเพิ่มมากขึ้น
นอกเหนือจากกลุ่มธุรกิจสื่อสารโทรคมนาคมภาคเอกชนที่เป็นลูกค้าหลักในปัจจุบัน เช่น บริษัท
แอดวานซ์ อินโฟร์ เซอร์วิส จำกัด (มหาชน), บริษัท โทเทิ่ล แอ็คเซ็ส คอมมูนิเคชั่น จำกัด
(มหาชน), บริษัท ชิน คอร์ปอเรชั่น จำกัด (มหาชน), บริษัท ทรู วิชั่นส์ จำกัด (มหาชน)
และบริษัท ทีทีแอนด์ที จำกัด (มหาชน) เป็นต้น

บริษัทมีนโยบายขยายขอบเขตการให้บริการไปยังกลุ่มภาครัฐและการศึกษามากขึ้น
เพื่อเพิ่มส่วนแบ่งการตลาด จากเม็ดเงินลงทุนด้านไอทีที่เพิ่มขึ้นจากโครงการไทยเข้มแข็งของรัฐบาล
โดยการเข้าประมูลโครงการขนาดใหญ่ต่อเนื่องจากปีที่ผ่านมา เห็นได้จากในปี 2553
บริษัทมีรายได้จากการรับงานภาครัฐและการศึกษามากขึ้น คิดเป็นสัดส่วนร้อยละ 19.0
ซึ่งกลุ่มลูกค้าของบริษัทในภาครัฐและการศึกษา อาทิเช่น
สำนักงานคณะกรรมการอาชีวศึกษากระทรวงศึกษาธิการ, สำนักงานหลักประกันสุขภาพแห่งชาติ,
สำนักงานปลัดกระทรวงการคลัง, บริษัท การบินไทย จำกัด (มหาชน),
สำนักงานเลขาธิการวุฒิสภา, สำนักงานส่งเสริมและพัฒนาคุณภาพชีวิตคนพิการแห่งชาติ,
กรมการทหารสื่อสาร, การทางพิเศษแห่งประเทศไทย, สำนักงานทรัพย์สินส่วนพระมหากษัตริย์ และ
สำนักงานปลัดกระทรวงกลาโหม เป็นต้น

สำหรับกลุ่มสถาบันการเงิน บริษัทได้มุ่งเน้นขยายตลาดไปสู่ลูกค้ากลุ่มดังกล่าวมากขึ้นอย่างต่อเนื่อง
ซึ่งที่ผ่านมาได้รับความสนใจและไว้วางใจที่ดีจากลูกค้าเพิ่มมากขึ้นเป็นลำดับในการพัฒนาโซลูชั่นให้กับลูกค้า
เนื่องจากเป็นตลาดที่มีศักยภาพและแนวโน้มการเติบโตที่ดีในการใช้จ่ายงบลงทุนด้านเทคโนโลยีสารสนเทศจำนวนมาก
เพื่อปรับปรุงระบบไอทีตามมาสเตอร์แพลน เฟส 2 ของธนาคารแห่งประเทศไทย
รองรับกฎระเบียบต่างๆ ในการปฏิบัติตามหลักเกณฑ์การกำกับดูแลเงินกองทุนของสถาบันการเงินตาม
Basel II ที่เริ่มบังคับใช้ตั้งแต่ปีพ.ศ. 2551 และวิธีลงบัญชีแบบใหม่ IAS 39
ทั้งนี้เพื่อเป็นการปรับปรุงระบบโครงสร้างขององค์กร
และนำเทคโนโลยีสารสนเทศมาประยุกต์ใช้ด้านการเงินการธนาคาร
รวมทั้งยกระดับความสามารถด้านการแข่งขันที่เริ่มรุนแรงมากขึ้นเรื่อยๆ
โดยการสนับสนุนให้ลูกค้าทำธุรกรรมทางการเงินผ่านเครือข่ายสารสนเทศ
ด้วยจุดเด่นทางด้านคุณภาพผลิตภัณฑ์และการให้บริการที่ดีของบริษัท
และความรู้ความเชี่ยวชาญระดับสากลในการออกแบบโซลูชั่นที่สอดคล้องความต้องการของลูกค้า อาทิ
การปรับปรุงระบบฐานข้อมูล (Data Management), Internet Banking, Loan
Origination System และ Bad Debt Management เป็นต้น

ในปี 2553 บริษัทได้มีการปรับโครงสร้างทีมงานและบุคลากร
เพื่อรองรับความต้องการของลูกค้ากลุ่มดังกล่าว และเป็นการขยายฐานลูกค้าแบบเจาะกลุ่มเป้าหมาย
โดยการเพิ่มทีมงานขาย และบุคลากรที่มีความรู้ความเชี่ยวชาญเฉพาะด้าน (Business
Analyst/Domain Expert) ทั้งในด้านเทคโนโลยีและองค์ความรู้
เพื่อพัฒนาความรู้ความเข้าใจในเรื่องของธุรกิจการเงินมากยิ่งขึ้น
และความสามารถในการแก้ไขปัญหาทางธุรกิจให้กับลูกค้า
เนื่องจากคาดว่าธุรกิจดังกล่าวจะมีภาวะการแข่งขันการใช้ไอทีเพิ่มสูงขึ้น
ซึ่งบริษัทมั่นใจว่าจะสามารถให้บริการลูกค้ากลุ่มนี้ได้เป็นอย่างดี
เห็นได้จากการมีส่วนแบ่งการตลาดลูกค้ากลุ่มนี้เพิ่มมากขึ้นในทุกปี โดยในปี 2553
บริษัทมีสัดส่วนรายได้จากการรับงานจากกลุ่มลูกค้าประเภทสถาบันการเงินคิดเป็นร้อยละ 18.2
ซึ่งลูกค้าในกลุ่มนี้ของบริษัท อาทิเช่น บริษัท กรุงไทย คอมพิวเตอร์ เซอร์วิสเซส จำกัด,
ธนาคารออมสิน, ธนาคารกรุงศรีอยุธยา จำกัด (มหาชน), บริษัท บัตรกรุงไทย จำกัด (มหาชน),
ตลาดหลักทรัพย์แห่งประเทศไทย, ธนาคารเกียรตินาคิน จำกัด (มหาชน), The Bank of
Tokyo-Mitsubishi UFJ, Ltd., ธนาคารกสิกรไทย จำกัด (มหาชน) เป็นต้น

ส่วนกลุ่มอุตสาหกรรมการผลิต
บริษัทมีนโยบายขยายขอบเขตการให้บริการไปยังลูกค้ากลุ่มนี้มากขึ้นเช่นกัน แบ่งตามประเภทธุรกิจ
อาทิเช่น กลุ่มอุตสาหกรรมการผลิตขนาดใหญ่, กลุ่มพลังงาน และกลุ่มธุรกิจค้าปลีก เป็นต้น
ซึ่งยังคงมีความต้องการด้านเทคโนโลยีสารสนเทศเพิ่มขึ้นต่อเนื่อง
โดยเฉพาะในกลุ่มพลังงานที่ยังมีความต้องการลงทุนด้านเทคโนโลยีสารสนเทศสูง
ซึ่งอนาคตบริษัทยังคงมุ่งเน้นที่จะขยายการรับงานในกลุ่มธุรกิจนี้เพิ่มมากขึ้น
และมั่นใจว่าจะสามารถให้บริการลูกค้าในกลุ่มนี้ได้อย่างดีเยี่ยม โดยเฉพาะการจัดหานวัตกรรมใหม่ๆ
ที่เหมาะสมกับความต้องการของลูกค้า โดยในปี 2553
บริษัทยังคงสามารถรักษาสัดส่วนรายได้จากลูกค้ากลุ่มดังกล่าวไว้ได้ในระดับคงที่ในสัดส่วนร้อยละ
9.3 ซึ่งลูกค้าหลักของบริษัทในกลุ่มนี้ อาทิเช่น บริษัท ทีโอเอ เพ้นท์ (ประเทศไทย) จำกัด, บริษัท
ไบเออร์ไทย จำกัด, บริษัท อายิโน๊ะโมโต๊ะ (ประเทศไทย) จำกัด, บริษัท เนสท์เล่ (ไทย)
จำกัด, บริษัท เชฟรอน (ประเทศไทย) จำกัด, บริษัท เอสซี แอสแซท คอร์ปอเรชั่น จำกัด
(มหาชน), บริษัท บู๊ทส์ รีเทล (ประเทศไทย) จำกัด , บริษัท แปซิฟิก ไพพ์ จำกัด (มหาชน)
และ บริษัท ไอทีวัน จำกัด เป็นต้น

และนอกเหนือจากกลุ่มลูกค้าหลักดังกล่าวข้างต้นแล้ว ในปี 2553
บริษัทยังคงมีการบริการลูกค้าไปยังธุรกิจอื่นๆ เพิ่มเติม ได้แก่ กลุ่มรัฐวิสากิจและสาธารณูปโภค
และกลุ่มบริการทางการแพทย์ โดยมีสัดส่วนรายได้จากกลุ่มดังกล่าวคิดเป็นร้อยละ 16.9 และ 1.3
ตามลำดับ ซึ่งลูกค้าหลักของบริษัทในกลุ่มดังกล่าว อาทิเช่น กลุ่มบริษัท ปตท. จำกัด (มหาชน),
การไฟฟ้าส่วนภูมิภาค, Pear oil (Thailand) Ltd., PricewaterhouseCoopers ABAS ,
โรงพยาบาลกรุงเทพ , วัดพระธรรมกาย, บริษัท ดีลอยท์ ทู้ช โธมัทสุ ไชยยศ จำกัด, บริษัท กัลฟ์
เจพี จำกัด, บริษัท เอสซีจี เคมีคอลล์ จำกัด และการประปานคร เป็นต้น

ช่องทางการจัดจำหน่าย 

บริษัทมีการรับงานโดยผ่านการติดต่อและเจรจากับลูกค้าโดยตรงเป็นส่วนใหญ่
ซึ่งเป็นกลุ่มลูกค้าที่เป็นวิสาหกิจขนาดใหญ่ โดยในปี 2553 มีสัดส่วนคิดเป็นร้อยละ 61
ของยอดการขายและให้บริการรวม ซึ่งส่วนใหญ่จะเป็นกลุ่มลูกค้าจากภาคเอกชน
คิดเป็นสัดส่วนร้อยละ 62
ขณะที่ลูกค้าจากภาครัฐงานที่ได้รับส่วนใหญ่จะมาจากการประมูลงานเกือบทั้งหมด
คิดเป็นสัดส่วนประมาณร้อยละ 38 ซึ่งผลจากกลยุทธ์ในการสร้างความสัมพันธ์ที่ดีกับลูกค้า
และความหลากหลายในด้านของผลิตภัณฑ์และการบริการที่นำเสนอ
รวมถึงคุณภาพของการให้บริการที่ดี
จึงทำให้รายได้ของบริษัทส่วนใหญ่ยังคงมาจากฐานลูกค้าเดิมคิดเป็นสัดส่วนถึงร้อยละ 95
อันเนื่องมาจากความไว้วางใจและยอมรับในผลงานเป็นอย่างดีจากลูกค้า
โดยบริษัทได้มีการจัดตั้งและแบ่งทีมงานขายออกเป็น 6 กลุ่ม ตามลักษณะของกลุ่มลูกค้าเป้าหมาย คือ
กลุ่มสื่อสารโทรคมนาคม กลุ่มภาครัฐและการศึกษา กลุ่มรัฐวิสาหกิจและสาธารณูปโภค
กลุ่มสถาบันการเงิน กลุ่มอุตสาหกรรมการผลิต และกลุ่มบริการทางการแพทย์
โดยทำหน้าที่ดูแลและนำเสนอบริการต่างๆ ให้แก่ลูกค้า รวมทั้งเพิ่มขีดความสามารถในการให้บริการ
เพื่อตอบสนองความต้องการลูกค้า
โดยในปีที่ผ่านมาบริษัทยังคงมีนโยบายขยายฐานลูกค้าไปยังกลุ่มต่างๆ เพิ่มมากขึ้น
นอกเหนือจากกลุ่มสื่อสารโทรคมนาคมซึ่งเป็นกลุ่มลูกค้าหลักในปัจจุบัน
เพื่อเป็นการเพิ่มสัดส่วนรายได้และส่วนแบ่งด้านการตลาด
โดยบริษัทมีกลยุทธ์ด้านการตลาดที่เน้นการปรับตัวอย่างรวดเร็วให้เหมาะสมกับสภาวะการณ์ด้านเศรษฐกิจและสิ่งแวดล้อม
ซึ่งในปี 2553 บริษัทได้หันมามุ่งเน้นที่กลุ่มสถาบันทางการเงินเพิ่มมากขึ้น รวมทั้งกลุ่มพลังงาน
ภาครัฐ สถาบันการศึกษา และเอกชนขนาดใหญ่
ซึ่งมีแนวโน้มการลงทุนทางด้านเทคโนโลยีสารสนเทศจำนวนมาก

ภาวะอุตสาหกรรม และการแข่งขัน

ภาวะและแนวโน้มตลาดโดยรวม 

สถานการณ์เศรษฐกิจโลกตลอดปี 2553 ที่ผ่านมา กองทุนการเงินระหว่างประเทศ (IMF)
คาดการณ์ว่าจะขยายตัวร้อยละ 4.8
เนื่องจากปัจจัยการค้าโลกที่ฟื้นตัวและการไหลเวียนของเงินลงทุน
แต่ปัญหาอัตราการว่างงานที่อยู่ในระดับสูงในหลายๆ ประเทศ เช่น
สหรัฐอเมริกาและกลุ่มประเทศสหภาพยุโรป ปัญหาหนี้สาธารณะของกลุ่มประเทศสหภาพยุโรป
ความเสี่ยงจากความผันผวนของค่าเงิน
รวมถึงการถอนมาตรการกระตุ้นเศรษฐกิจของรัฐบาลประเทศต่างๆ
ปัจจัยเหล่านี้กดดันการฟื้นตัวของเศรษฐกิจทั่วโลก
และยังส่งผลให้ตลาดการเงินมีความเสี่ยงต่อภาวะไร้เสถียรภาพมากขึ้น
แต่การขยายตัวที่แข็งแกร่งของเศรษฐกิจในกลุ่มประเทศกำลังพัฒนาจะเป็นปัจจัยสำคัญที่ขับเคลื่อนเศรษฐกิจให้ฟื้นตัว

โดยหลังจากที่เศรษฐกิจไทยฟื้นตัวขึ้นจากวิกฤตเศรษฐกิจถดถอยได้อย่างแข็งแกร่งเกินคาด
โดยในช่วงครึ่งแรกของปี 2553 มีอัตราการขยายตัวเฉลี่ยร้อยละ 10.6
เมื่อเทียบกับช่วงเดียวกันของปีก่อน ซึ่งเป็นอัตราสูงสุดในรอบ 15 ปี อีกทั้งยังสูงเป็นอันดับต้นๆ
ในเอเชีย เป็นรองเพียงสิงคโปร์ ไต้หวัน และจีน
แม้ต้องเผชิญกับปัจจัยลบจากเหตุการณ์ความวุ่นวายทางการเมืองในประเทศก็ตาม
ทิศทางดังกล่าวที่สำคัญเป็นผลจากการส่งออกที่เติบโตสูงขึ้นอย่างมาก
ตามการฟื้นตัวทางเศรษฐกิจของประเทศคู่ค้าที่สำคัญของไทย การเปิดเสรีทางการค้า (FTA)
อย่างครอบคลุมมากขึ้น โดยเฉพาะกรอบความตกลงอาเซียน (AFTA)
ที่มีการเปิดเสรีอย่างเต็มรูปแบบตั้งแต่วันที่ 1 มกราคม 2553
รวมทั้งผลจากมาตรการกระตุ้นเศรษฐกิจของทางการไทย

แต่เมื่อย่างเข้าสู่ช่วงครึ่งปีหลัง เศรษฐกิจไทยเริ่มส่งสัญญาณชะลอตัว
โดยการส่งออกซึ่งเป็นแรงขับเคลื่อนหลักของเศรษฐกิจมาโดยตลอด กลับเริ่มปรากฏสัญญาณแผ่วลง
อันเป็นผลจากการชะลอตัวทางเศรษฐกิจของประเทศชั้นนำของโลก
รวมทั้งค่าเงินบาทที่แข็งค่าขึ้นอย่างรวดเร็ว โดยแข็งค่าขึ้นถึงร้อยละ 9
นับจากเดือนกรกฎาคมถึงเดือนพฤศจิกายน นอกจากนี้ เศรษฐกิจในไตรมาสที่ 4/2553
ยังได้รับผลกระทบจากสถานการณ์อุทกภัยครั้งใหญ่
ซึ่งยิ่งฉุดเศรษฐกิจที่มีแนวโน้มชะลอตัวอยู่แล้วให้ทรุดตัวลงแรงยิ่งขึ้น
โดยศูนย์วิจัยกสิกรไทยคาดว่าเศรษฐกิจไทยในไตรมาสสุดท้ายของปี 2553
อาจขยายตัวชะลอลงเหลือไม่เกินร้อยละ 2 จากระดับคาดการณ์ที่ประมาณร้อยละ 5.8 ในไตรมาสที่
3 ส่งผลให้จีดีพีของทั้งปี 2553 อาจขยายตัวประมาณร้อยละ 6.8-7.0

นอกจากนี้ ศูนย์วิจัยกสิกรไทยยังคาดการณ์ภาพรวมตลาดสินค้าไอทีปี 2553 มีมูลค่าประมาณ 79,500
– 85,000 ล้านบาท หรือขยายตัวร้อยละ 10.5 – 18.5 จากที่คาดว่าจะหดตัวร้อยละ 4.9 ในปี
2552
ซึ่งสาเหตุของการขยายตัวนอกจากจะมาจากกำลังซื้อของผู้บริโภครายย่อยที่คาดว่าจะกลับเข้าสู่ตลาดแล้ว
ยังมีสาเหตุมาจากภาคเอกชนที่คาดว่าน่าจะมีการลงทุนด้านไอทีภายในองค์กร
เพื่อเพิ่มประสิทธิภาพการทำงานและขีดความสามารถในการแข่งขันทางธุรกิจ
และโครงการจัดซื้อคอมพิวเตอร์ในสถานศึกษา ภายใต้โครงการไทยเข้มแข็งปี 2553 -2555
โดยจะมีโครงการจัดซื้อเครื่องคอมพิวเตอร์ประมาณ 482,000 เครื่อง
ให้แก่โรงเรียนทั่วประเทศประมาณ 31,821 โรงเรียน และเครือข่ายอินเตอร์เน็ตความเร็วสูง
รวมมูลค่าโครงการประมาณ 17,894 ล้านบาท

ในขณะเดียวกัน ไอดีซี[1] บริษัทที่ปรึกษาและวิจัยระดับโลก คาดการณ์อุตสาหกรรมไอซีที[2]ไทยปี
2553 จะมีมูลค่าถึง 3.95 แสนล้านบาท อันจะเกิดจากการฟื้นตัวของอุตสาหกรรมไอทีภาพรวม
ด้วยอัตราการเติบโตร้อยละ 6.8 ที่มูลค่า 11,962.3 ล้านดอลลาร์สหรัฐ (ประมาณ 3.95
แสนล้านบาท) ซึ่งการเติบโตดังกล่าวได้รับแรงผลักดันจากภาคการเงินการธนาคาร
และการสื่อสารโทรคมนาคมเป็นหลัก ซึ่งคิดเป็นสัดส่วนการใช้จ่ายจากกลุ่มผู้บริโภคถึงร้อยละ 34.7
นอกจากนี้ ยังมีกำลังซื้อจากโครงการไทยเข้มแข็งของรัฐบาล อย่างไรก็ตาม ปี 2553 ที่ผ่านมา
ไอที[3]ไทยมีอัตราการเติบโตเพียงร้อยละ 1 เท่านั้น และคาดว่าปี 2554 จะมีการเติบโตร้อยละ
9.5

The Economist Intelligence Unit (EIU)[4]
ได้ทำรายงานศึกษาข้อมูลเชิงลึกเกี่ยวกับองค์ประกอบสำคัญในการแข่งขันอุตสาหกรรมไอที
และวิเคราะห์เกณฑ์สำคัญใน 66
ประเทศทั่วโลกเพื่อประเมินและเปรียบเทียบสภาพแวดล้อมของอุตสาหกรรมไอที
ปรากฎว่าประเทศไทยมีความสามารถในการแข่งขันเป็นอันดับที่ 49 ตกลงจากอันดับ 42 เมื่อปีก่อน
ทั้งนี้เป็นผลจากความไม่มั่นคงทางการเมืองในช่วงที่ผ่านมา ทำให้การลงทุนหยุดชะงัก
ขณะที่อันดับด้านนโยบายลงทุนต่างประเทศ และด้านการเป็นเจ้าของพีซีลดลง
ส่วนในภูมิภาคเอเชียประเทศไทยอยู่อันดับที่ 11 ตามหลังอินเดีย (อันดับที่ 44 ของโลก)
และนำหน้าฟิลิปปินส์ (อันดับที่ 51) และเวียดนาม (อันดับที่ 56)

สภาวะการแข่งขัน (คู่แข่ง)

ธุรกิจซอฟต์แวร์ไทยช่วงปี 2553 ที่ผ่านมาถือว่าปรับตัวดีขึ้นจากปี 2552
เนื่องจากปัจจัยบวกจากการฟื้นตัวทางเศรษฐกิจโดยรวม
และจากดัชนีความเชื่อมั่นอุตสาหกรรมซอฟต์แวร์ที่ยังอยู่ในระดับเกินร้อยละ 100
ต่อเนื่องมาตั้งแต่ปลายปีที่ผ่านมา
ซึ่งแสดงให้เห็นว่าผู้ประกอบการยังมองว่าตลาดน่าจะมีสถานการณ์ที่ดีขึ้น
อีกทั้งการพัฒนาคุณภาพและการเข้าถึงอินเทอร์เน็ตความเร็วสูงทั้งแบบมีสายและไร้สายที่สนับสนุนการใช้แอพพลิเคชั่น
และแนวโน้มราคาคอมพิวเตอร์ และสมาร์ทโฟนที่ลดลงอย่างต่อเนื่อง
ช่วยส่งผลให้ปริมาณการใช้ซอฟต์แวร์เติบโตตามไปด้วย

อย่างไรก็ตาม ผลกระทบจากความขัดแย้งทางการเมืองที่ส่งผลต่อการบริโภค การลงทุนในประเทศ
และความเชื่อมั่นของต่างชาติ รวมถึงปัญหาการละเมิดลิขสิทธิ์ที่ยังอยู่ในระดับสูง
และอาจมีแนวโน้มขยายตัวเพิ่มขึ้นตามการเข้าถึงอินเทอร์เน็ต
น่าเป็นปัจจัยสำคัญที่กดดันการเติบโตของตลาด นอกจากนี้การขาดแคลนบุคลากรเชิงเทคนิคที่มีคุณภาพ
รวมถึงความล่าช้าของการให้บริการเทคโนโลยีใหม่ๆ เช่น 3G และ WiMAX
อาจเป็นปัจจัยลบต่อการเติบโตของตลาดในระยะยาว

นอกจากนี้ซอฟต์แวร์ไทยยังคงต้องเผชิญกับการแข่งขันจากซอฟต์แวร์นำเข้า
ซึ่งเป็นสิ่งท้าทายให้ผู้ประกอบการต้องเร่งพัฒนาซอฟต์แวร์ให้สามารถตอบสนองความต้องการของผู้ใช้
และก้าวให้ทันกับการเปลี่ยนแปลงของเทคโนโลยี เพื่อช่วงชิงส่วนแบ่งตลาดในประเทศ
และเพิ่มโอกาสขยายตลาดไปยังต่างประเทศ
ทั้งนี้สาเหตุที่ทำให้ซอฟต์แวร์ไทยยังเจาะตลาดในประเทศได้ไม่มากนัก
เนื่องจากผู้ใช้ยังคงให้ความเชื่อมั่นและคุ้นเคยในการใช้งานซอฟต์แวร์ต่างประเทศ
ในขณะที่ผู้ประกอบการไทยเองที่ส่วนใหญ่เป็นธุรกิจ SME ที่อาจมีทุนไม่มากนัก
ทำให้ต้องเผชิญกับข้อจำกัดในการใช้กลยุทธ์การตลาด
รวมถึงการเข้าถึงเทคโนโลยีชั้นสูงที่อาจมีราคาแพง
อันจะส่งผลให้การผลิตซอฟต์แวร์ไม่สามารถตอบโจทย์ความต้องการของตลาดได้ทันท่วงที

ทั้งนี้ ศูนย์วิจัยกสิกรไทย[5] มองว่า ในปี 2553
สถานการณ์การส่งออกซอฟต์แวร์ไทยน่าจะขยายตัวต่อเนื่อง
ซึ่งเป็นผลจากมาตรการสนับสนุนของภาครัฐที่มีอย่างต่อเนื่อง
และผลงานของผู้ประกอบการไทยในช่วงที่ผ่านมาก็สร้างความเชื่อมั่นให้แก่ต่างชาติมากขึ้นในระดับหนึ่ง
แต่อย่างไรก็ดี การที่ซอฟต์แวร์ไทยจะสามารถบุกเข้าไปตีตลาดต่างประเทศได้
อย่างเป็นผลสำเร็จนั้นควรนำกลยุทธ์มาใช้ในหลายด้าน เช่น
การสร้างเครือข่ายระหว่างผู้ประกอบการซอฟต์แวร์ในประเทศเป็นคลัสเตอร์
เพื่อให้สามารถรับงานได้อย่างครบวงจร การหาพันธมิตรในประเทศที่จะเข้าเจาะตลาด
เนื่องจากซอฟต์แวร์ไทยอาจจะยังไม่เป็นที่รู้จักในระดับโลก
การเร่งสร้างมาตรฐานให้เป็นที่ยอมรับในระดับสากล
รวมถึงผู้ประกอบการไทยควรศึกษากฎหมายและวัฒนธรรมของประเทศคู่ค้า เช่น ประเทศญี่ปุ่น
นิยมซอฟต์แวร์ที่เป็นภาษาญี่ปุ่น และมีความเข้มงวดเรื่องลิขสิทธิ์ เป็นต้น

ขณะเดียวกัน บริษัท เอ็ม เอฟ อี ซี จำกัด (มหาชน) ก็มีการปรับกลยุทธ์ให้เข้ากับสภาวะเศรษฐกิจ
และเตรียมพร้อมที่จะเติบโตในปี 2554 ที่คาดว่าตลาดไอทีจะเติบโตอย่างน้อย 15%
และยังคงรักษาจุดเด่นของเอ็ม เอฟ อี ซีฯ ไว้
นั่นคือด้านการให้บริการและทีมงานที่มีความเชี่ยวชาญและประสบการณ์สูงในการให้บริการ
ทั้งในส่วนธุรกิจให้บริการคำปรึกษาและพัฒนางาน และธุรกิจพัฒนาและวางระบบ
จึงทำให้สามารถให้การบริการแก่ลูกค้าได้อย่างครบวงจร
และสามารถสร้างมูลค่าเพิ่มให้กับบริการของบริษัทได้อย่างต่อเนื่อง
รวมทั้งแข่งขันกับผู้ประกอบการรายอื่นได้เป็นอย่างดี

การจัดหาผลิตภัณฑ์และบริการ

ธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศเป็นธุรกิจที่ต้องอาศัยประสบการณ์และความชำนาญเกี่ยวกับอุปกรณ์ฮาร์ดแวร์และการพัฒนาซอฟต์แวร์หรือโปรแกรมซึ่งจะสามารถเชื่อมและประสานงานอุปกรณ์ต่างๆ
ให้ทำงานร่วมกัน ความสามารถเชิงวิเคราะห์
ตลอดจนความเข้าใจในลักษณะการประกอบธุรกิจของลูกค้า
ซึ่งปัจจัยสำคัญที่กำหนดความสามารถในการให้บริการของบริษัทคือบุคลากร ดังนั้น
เพื่อให้สามารถจัดการทรัพยากรบุคคลที่มีอยู่ได้อย่างมีประสิทธิภาพ
บริษัทได้มีการจัดทำตารางแสดงความชำนาญส่วนบุคคล (Skill Table)
ซึ่งเป็นเครื่องมือสำคัญที่ช่วยให้ผู้บริหารสามารถพิจารณาจัดสรรบุคคลซึ่งมีความเชี่ยวชาญในแต่ละสาขาและในระดับความสามารถที่แตกต่างกัน
เพื่อรับผิดชอบงานในแต่ละงานได้ตรงตามลักษณะและความต้องการของงานนั้นๆ

ในด้านผลิตภัณฑ์หรือสินค้าสำหรับให้บริการ
การคัดเลือกและจัดหาผลิตภัณฑ์หรือสินค้าที่มีคุณภาพจากแหล่งที่เหมาะสมนั้น
บริษัทจะสั่งซื้อสินค้าส่วนใหญ่จากผู้ผลิตที่บริษัทได้รับการแต่งตั้งเป็นตัวแทนจำหน่ายซึ่งบริษัทมีความรู้ความเชี่ยวชาญในตัวอุปกรณ์และมีความมั่นใจในคุณภาพ
สำหรับสินค้าที่บริษัทยังไม่ได้รับการแต่งตั้งเป็นตัวแทนจำหน่ายบริษัทจะสั่งซื้อจากผู้จัดจำหน่ายที่อยู่ในรายชื่อผู้จัดจำหน่ายสินค้าที่ผ่านการพิจารณาจากบริษัทในเรื่องของคุณภาพและบริการจนเป็นที่ยอมรับในเบื้องต้น
(Approved Venders List) แล้วเท่านั้น

รายชื่อผู้ผลิตสินค้าหรือผู้ให้บริการที่เป็นคู้ค้าหลัก 10 อันดับแรกของบริษัทในปี 2553

  -----------------------------------------------------------------------
  ผู้ผลิต                            ประเภทผลิตภัณฑ์หรือบริการ
  ------------------------------- ---------------------------------------
  1. Cisco Systems International  อุปกรณ์ระบบ Network (เครือข่าย)
  BV                              

  2. IBM Thailand Co.,Ltd.        ผลิตและจำหน่ายคอมพิวเตอร์และอุปกรณ์

  3. IBM Singapore Pte Ltd.       จำหน่ายซอฟต์แวร์

  4. SIS Distribution (Thailand)  ผู้แทนจำหน่ายคอมพิวเตอร์และอุปกรณ์
  Co.,Ltd.                        

  5. Oracle Corporation           จำหน่ายคอมพิวเตอร์และซอฟต์แวร์
  (Thailand) Co.,Ltd.             

  6. Ingram Micro (Thailand) Ltd. ผู้แทนจำหน่ายคอมพิวเตอร์และอุปกรณ์

  7. Thaitronic Company Limited.  ผู้ผลิตระบบสารสนเทศ

  8. Stream I.T. Consulting Ltd.  ผู้ผลิตระบบสารสนเทศ

  9. Dell Corporation (Thailand)  ผลิตและจำหน่ายคอมพิวเตอร์และอุปกรณ์
  Co.,Ltd.                        

  10.Sun Microsystem Ptd Ltd.     ผลิตและจำหน่ายอุปกรณ์ระบบ Server
                                  และบริการบำรุงรักษา(แม่ข่าย)
  -----------------------------------------------------------------------

ในปี 2551 - 2553 บริษัทไม่ได้พึ่งพิงผู้ผลิตสินค้าหรือผู้ให้บริการรายใด
เนื่องจากไม่มียอดจัดซื้อสินค้าหรือบริการจากผู้ผลิตสินค้าหรือผู้ให้บริการรายใดมากกว่าร้อยละ 27
ของยอดจัดซื้อรวม โดยบริษัทมียอดจัดซื้อสินค้าจากผู้ผลิตสินค้าหรือผู้ให้บริการที่เป็นคู้ค้าหลัก 10
อันดับแรกของบริษัทในปี 2552 และปี 2553 คิดเป็นสัดส่วนประมาณร้อยละ 66.93 และ 52.16
ของยอดจัดซื้อรวมตามลำดับ

ความสัมพันธ์ระหว่างบริษัทกับผู้ผลิตหรือผู้จำหน่ายสินค้าในปัจจุบันอยู่ในระดับที่ดีมาก
เนื่องจากเป็นที่ทราบดีว่าการรักษาความสัมพันธ์ที่ดีกับผู้ผลิตหรือผู้จำหน่ายสินค้าจะเป็นปัจจัยสำคัญอันหนึ่งที่เอื้อประโยชน์ในการประกอบธุรกิจ
ไม่ว่าจะเป็นการให้ความช่วยเหลือทางเทคนิค การให้ส่วนลดพิเศษในการสั่งซื้อ
การส่งมอบของทันตามกำหนดเวลา การช่วยเก็บรักษาสินค้าคงคลังที่ยังไม่ใช้งาน
การป้องกันภาวะขาดแคลนสินค้า เป็นต้น

บริษัทเป็นตัวแทนจำหน่ายอุปกรณ์ฮาร์ดแวร์ อุปกรณ์ซอฟต์แวร์ และอุปกรณ์เครือข่าย
ภายใต้สัญญาแต่งตั้งตัวแทนจำหน่าย ซึ่งโดยทั่วไปจะมีอายุประมาณ 1 – 2 ปี
อันเป็นลักษณะโดยปกติของสัญญาแต่งตั้งตัวแทนจำหน่ายในธุรกิจเทคโนโลยีสารสนเทศ

บริษัทเป็นผู้แทนจำหน่ายผลิตภัณฑ์ของ Sun Microsystems ในระดับ Enterprise
Distributor (ปัจจุบันควบรวมกิจการกับบริษัท Oracle) ซึ่งถือเป็นตัวแทนจำหน่ายระดับสูงสุด
โดยได้รับสิทธิ์ในการจัดจำหน่ายสินค้าของ Sun Microsystems
ให้แก่ลูกค้าองค์กรขนาดใหญ่ได้อย่างเสรี โดยตัวแทนจำหน่ายของ Sun Microsystems
สามารถแบ่งออกเป็น 4 ระดับ ตามความสำคัญ คือ Enterprise Distributor, System
Integrator, Channel Development Provider และ Authorized Reseller
ในปัจจุบันมีผู้ประกอบการในประเทศเพียง 4 รายเท่านั้น
ที่ได้รับการแต่งตั้งเป็นตัวแทนจำหน่ายระดับ Enterprise Distributor

นอกจากนั้น บริษัทได้พัฒนาก้าวสู่การเป็นตัวแทนจำหน่ายระดับ Gold Certified Partner
ซึ่งเป็นระดับคู่ค้าที่สูงที่สุดของ Cisco ตั้งแต่ปี 2549 และยังคงผลงานในการรักษาสถานภาพ
(Re-Certified) การเป็นตัวแทนจำหน่ายระดับ Gold Certified Partner ในปี 2552
ซึ่งช่วยให้บริษัทมีโอกาสในการขยายตลาดมากขึ้น และก้าวสู่ความเป็นผู้นำของตลาดผู้ให้บริการ
โดยตัวแทนจำหน่ายในแต่ละระดับจะได้รับสิทธิประโยชน์พิเศษทางการค้าที่แตกต่างและลดหลั่นกันไป
เช่น ส่วนลดราคาสินค้า และสิทธิในการขอรับเงินช่วยเหลือด้านการตลาด (Joint Marketing
Fund) ฯลฯ
ซึ่งการที่บริษัทได้รับการแต่งตั้งให้เป็นตัวแทนจำหน่ายในระดับดังกล่าวนี้จะมีส่วนช่วยเสริมสร้างภาพลักษณ์ให้กับบริษัท
รวมถึงการเพิ่มโอกาสและศักยภาพการแข่งขันทางด้านธุรกิจให้มีมากขึ้น ในปัจจุบันบริษัท เอ็ม เอฟ
อี ซี จำกัด (มหาชน) มีวิศวกรที่ผ่านการอบรมและได้รับการรับประกาศนียบัตรขั้นสูง CCIE
(Cisco Certified Inter Network Expert) ขั้นกลาง CCNP และ CCDP และขั้นต้น CCNA
และ CCDA เป็นจำนวนมากและเกินกว่าจำนวนที่ทาง Cisco กำหนดไว้

นอกจากนี้แล้ว บริษัทยังเป็นผู้แทนจำหน่ายผลิตภัณฑ์ IBM Software ในกลุ่มในระดับPremier
Business Partner ซึ่งเป็นเทคโนโลยีที่ใช้ในการบูรณาการข้อมูลโดยเฉพาะ (Information
Management Software) ได้แก่ Information Integration, Product WebSphere,
IBM Data Warehousing, InfoSphere Master Data Management
และจัดเก็บข้อมูลสำหรับระบบคลังข้อมูล (Data Warehouse) รวมทั้งผู้แทนจำหน่ายผลิตภัณฑ์
Symantec ในระดับ Platinum Partner, ผลิตภัณฑ์ Microsoft ในระดับ Gold Certified
Partner และผลิตภัณฑ์ Red Hat ในระดับ Advance Business Partner
แห่งเดียวในประเทศไทย รวมถึง Red Hat Certified Training Partner (RHCTP)
ซึ่งเป็นศูนย์อบรม และควบคุมการสอบที่ได้รับการแต่งตั้งจาก Red Hat
แห่งเดียวในประเทศไทยเช่นเดียวกัน

มูลค่าและสัดส่วนการซื้อผลิตภัณฑ์หรือสินค้าจากแหล่งที่มาในประเทศและต่างประเทศของบริษัทในระยะ
2 ปีที่ผ่านมา และสำหรับปี 2553 เป็นดังนี้

+---------------------------+------+------+------+------+------+------+
| 3.  แหล่งที่มา               | ปี    |      | ปี    |      | ปี    |      |
|                           | 2551 |      | 2552 |      | 2553 |      |
+---------------------------+------+------+------+------+------+------+
|                           | ล้า   | ร    | ล้า   | ร    | ล้า   | ร    |
|                           | นบาท | ้อยละ | นบาท | ้อยละ | นบาท | ้อยละ |
+---------------------------+------+------+------+------+------+------+
| 4.  ในประเทศ              | 34   | 39.2 | 78   | 53.7 | 1,22 | 69.4 |
|                           | 5.00 |      | 0.00 |      | 8.00 |      |
+---------------------------+------+------+------+------+------+------+
| ต่างประเทศ                 | 53   | 60.8 | 6    | 46.3 | 54   | 30.6 |
|                           | 4.00 |      | 74.0 |      | 2.00 |      |
+---------------------------+------+------+------+------+------+------+

ทั้งนี้ความสัมพันธ์ระหว่างบริษัทกับผู้ผลิตหรือผู้จำหน่ายสินค้าในปัจจุบันอยู่ในระดับที่ดีมาก
เนื่องจากเป็นที่ทราบดีว่าการรักษาความสัมพันธ์ที่ดีกับผู้ผลิตหรือผู้จำหน่ายสินค้าจะเป็นปัจจัยสำคัญอันหนึ่งที่เอื้อประโยชน์ในการประกอบธุรกิจ
ไม่ว่าจะเป็นการให้ความช่วยเหลือทางเทคนิค การให้ส่วนลดพิเศษในการสั่งซื้อ
การส่งมอบของทันตามกำหนดเวลา การช่วยเก็บรักษาสินค้าคงคลังที่ยังไม่ใช้งาน
การป้องกันภาวะขาดแคลนสินค้า เป็นต้น

1.  งานที่ยังไม่ได้ส่งมอบ

+--------------+----------------+-------------+-------+------+-------+
| ชื่อลูกค้า       | ลักษณะโครงการ   | ระยะเวล     | ม     | ณ 31 |       |
|              |                | าของโครงการ | ูลค่าโค | ธ.ค. |       |
|              |                |             | รงการ | 53   |       |
|              |                |             | (ล้า   |      |       |
|              |                |             | นบาท) |      |       |
+--------------+----------------+-------------+-------+------+-------+
|              |                |             |       | สัดส่ว | มูลค่า  |
|              |                |             |       | นงาน | คงค้าง |
|              |                |             |       | ที่แล้ว | (ล้า   |
|              |                |             |       | เสร็จ | นบาท) |
|              |                |             |       | (ร้อ  |       |
|              |                |             |       | ยละ) |       |
+--------------+----------------+-------------+-------+------+-------+
| ธ            | จัดหาอุปกรณ์      | 2 ธ.ค.      | 308   | 9%   | 279   |
| นาคารกสิกรไทย | ซอฟแวร์         | 2553 - 2554 |       |      |       |
| (KBANK)      | แ              |             |       |      |       |
|              | ละงานบริการและจ |             |       |      |       |
|              | ัดหาVirtualized |             |       |      |       |
|              | IT             |             |       |      |       |
|              | Infrastructure |             |       |      |       |
|              | (Test)         |             |       |      |       |
+--------------+----------------+-------------+-------+------+-------+
| บริษัท กสท     | จัดทำระบบสน     | 30 ธ.ค.     | 345   | 7%   | 321   |
| โทรคมนาคม    | ับสนุนการปฏิบัติการ | 2553 - 2554 |       |      |       |
| จำกัด (มหาชน) | (operation     |             |       |      |       |
|              | Support System |             |       |      |       |
|              | : OSS)         |             |       |      |       |
|              | และขายอุปกรณ์    |             |       |      |       |
|              | Internet Data  |             |       |      |       |
|              | Center         |             |       |      |       |
+--------------+----------------+-------------+-------+------+-------+
| สำนัก         | เช่าและใช       | 27 ธ.ค.     | 174   | 0%   | 174   |
| งานประกันสังคม | ้ระบบเครือข่ายเชื่อ | 2553 - 2554 |       |      |       |
|              | มโยงข้อมูลเพื่อบริก |             |       |      |       |
|              | ารงานประกันสังคม |             |       |      |       |
+--------------+----------------+-------------+-------+------+-------+
| ธนาคารออมสิน  | ระ             | 1 ต.ค.      | 288   | 42%  | 168   |
| (GSB)        | บบเครื่องคอมพิวเต | 2552 - 2555 |       |      |       |
|              | อร์แม่ข่ายเสมือนแล |             |       |      |       |
|              | ะระบบสำรองข้อมูล |             |       |      |       |
|              | และระบบ        |             |       |      |       |
|              | Internet       |             |       |      |       |
|              | Banking        |             |       |      |       |
|              | รวมทั้งงานบ      |             |       |      |       |
|              | ริการบำรุงรักษาระ |             |       |      |       |
|              | บบเครือข่ายสื่อสาร |             |       |      |       |
|              | และระบบรักษาควา |             |       |      |       |
|              | มปลอดภัยของระบบ |             |       |      |       |
|              | Internet       |             |       |      |       |
|              | Banking        |             |       |      |       |
+--------------+----------------+-------------+-------+------+-------+
| ชื่อลูกค้า       | ลักษณะโครงการ   | ระยะเวล     | ม     | ณ 31 |       |
|              |                | าของโครงการ | ูลค่าโค | ธ.ค. |       |
|              |                |             | รงการ | 53   |       |
|              |                |             | (ล้า   |      |       |
|              |                |             | นบาท) |      |       |
+--------------+----------------+-------------+-------+------+-------+
|              |                |             |       | สัดส่ว | มูลค่า  |
|              |                |             |       | นงาน | คงค้าง |
|              |                |             |       | ที่แล้ว | (ล้า   |
|              |                |             |       | เสร็จ | นบาท) |
|              |                |             |       | (ร้อ  |       |
|              |                |             |       | ยละ) |       |
+--------------+----------------+-------------+-------+------+-------+
| การ          | ระบบ E-one     | 14 ก.ย.     | 382   | 59%  | 155   |
| ไฟฟ้าส่วนภูมิภาค | portal         | 2553 - 2555 |       |      |       |
| (PEA)        |                |             |       |      |       |
+--------------+----------------+-------------+-------+------+-------+
| PTT ICT      | งานขายพ        | ก.ย. 2551 - | 567   | 65%  | 198   |
|              | ร้อมติดตั้งโครงการ | มี.ค.2558    |       |      |       |
|              | Energy         |             |       |      |       |
|              | Complex,       |             |       |      |       |
|              | งาน            |             |       |      |       |
|              | บริการบำรุงรักษา, |             |       |      |       |
|              | งานให          |             |       |      |       |
|              | ้บริการงานบริหารจ |             |       |      |       |
|              | ัดการระบบสื่อสาร, |             |       |      |       |
|              | งานจัดซื้อและติดตั้ง |             |       |      |       |
|              | เครื่องกำเนิดไฟฟ้า |             |       |      |       |
|              | ขนาด 1,250 KVA |             |       |      |       |
|              | อ              |             |       |      |       |
|              | าคารสำนักงานใหญ่ |             |       |      |       |
|              | ปตท.           |             |       |      |       |
|              | แล             |             |       |      |       |
|              | ะงานระบบสายสัญญ |             |       |      |       |
|              | าณและงานกายภาพ |             |       |      |       |
+--------------+----------------+-------------+-------+------+-------+
| กรมทางหลวง   | ระ             | 22 ธ.ค.     | 117   | 0%   | 117   |
| (DOH)        | บบอุปกรณ์คอมพิวเต | 2553 - 2554 |       |      |       |
|              | อร์สำหรับโครงการ |             |       |      |       |
|              | Motorway       |             |       |      |       |
+--------------+----------------+-------------+-------+------+-------+
| บริษัท แอดวานซ์ | งานขาย         | ม.ค. 2551 - | 907   | 91%  | 84    |
| อินโฟร์ เซอร์วิส | Hardware Sun,  | ธ.ค. 2556   |       |      |       |
| จำกัด(มหาชน)  | Cisco,         |             |       |      |       |
|              | งา             |             |       |      |       |
|              | นบริการบำรุงรักษา |             |       |      |       |
|              | และ            |             |       |      |       |
|              | งานเขียนโปรแกรม |             |       |      |       |
+--------------+----------------+-------------+-------+------+-------+
| โ            |                | ม.ค. 2553 - | 1,637 | 80%  | 322   |
| ครงการที่มีมูลค่า |                | ธ.ค. 2554   |       |      |       |
| 1-40 ล้านบาท  |                |             |       |      |       |
| จำนวน 16     |                |             |       |      |       |
| โครงการ      |                |             |       |      |       |
+--------------+----------------+-------------+-------+------+-------+
| โครงกา       |                | ม.ค. 2553 - | 1,397 | 85%  | 203   |
| รที่มีมูลค่าต่ำกว่า |                | ธ.ค.2554    |       |      |       |
| 10 ล้านบาท    |                |             |       |      |       |
|              |                |             |       |      |       |
| จำนวน 160    |                |             |       |      |       |
| โครงการ      |                |             |       |      |       |
+--------------+----------------+-------------+-------+------+-------+
|              |                |             |       | รวม  | 2,021 |
+--------------+----------------+-------------+-------+------+-------+

ณ วันที่ 31 ธันวาคม 2553 บริษัทมีมูลค่างานที่ยังไม่ได้ส่งมอบทั้งสิ้น 2,021 ล้านบาท
คิดเป็นจำนวน 184 โครงการ
โดยเป็นงานในส่วนของธุรกิจให้คำปรึกษาและพัฒนางานด้านเทคโนโลยีสารสนเทศ
ธุรกิจพัฒนาและวางระบบและธุรกิจบริการบำรุงรักษา จำนวนโครงการที่มีมูลค่าต่ำกว่า 10
ล้านบาทมีจำนวน 160 โครงการ

4.5 ผลกระทบต่อสิ่งแวดล้อม

-ไม่มี-

[1] IDC ชำแหละอุตฯไอซีทีไทย ไอทีพลิกฟื้นโต 6.8% แต่สื่อสารติดลบ | ไอซีที - เทคโนโลยี |
WiseKnow.Com [online] Available: http://www.wiseknow.com/IDC

[2] Information and Communication Technology: ICT แปลว่า
เทคโนโลยีสารสนเทศและการสื่อสาร ซึ่งอุตสาหกรรมไอซีที ในที่นี้ประกอบด้วย
ตลาดคอมพิวเตอร์ฮาร์ดแวร์ (Computer Hardware)ตลาดคอมพิวเตอร์ซอฟต์แวร์ (Computer
Software) ตลาดการบริการด้านคอมพิวเตอร์ (Computer Services)
และตลาดการสื่อสาร(Communication)

[3] Information Technology: IT แปลว่า เทคโนโลยีสารสนเทศ ซึ่งไอที ในที่นี้คือ
ตลาดไอทีซึ่งรวมเฉพาะอุปกรณ์สื่อสารประเภทข้อมูล (Data Communication Equipments)

[4]
 อีไอยูเผยขีดแข่งขันไอทีไทยร่วงสู่อันดับ49โลก-ไอที –นวัตกรรม [online]Available: http://www.bangkokbiznews.com/home/detail/it

[5] ทิศทางซอฟต์แวร์ไทยปี 2553 เร่งทำตลาดในประเทศ-รุกตลาดต่างประเทศ-new
industry-[online available] http://ttmemedia.wordpress.com/2010/07/20